ΑΠΟΦΑΣΕΙΣ
Αριθμ. 1874
Καθορισμός πλαισίου εφαρμογής του Υπομέτρου
5.2 «2 «Επενδύσεις αποκατάστασης των ζημιών
που προκαλούνται στο γεωργικό κεφάλαιο (φυτικό, ζωικό και πάγιο) από φυσικά φαινόμενα,
δυσμενείς καιρικές συνθήκες και καταστροφικά γεγονότα» του Μέτρου 5 «Αποκατάσταση του
δυναμικού γεωργικής παραγωγής που έχει πληγεί από φυσικές καταστροφές και καταστροφι-
κά συμβάντα και ανάληψη κατάλληλων προληπτικών δράσεων» του Προγράμματος Αγροτικής
Ανάπτυξης (Π.Α.Α) 2014-2020 .
Ο ΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τον ν. 4314/2014 «Για τη διαχείριση, τον έλεγχο και
την εφαρμογή αναπτυξιακών παρεμβάσεων για την προγραμματική περίοδο 2014-2020, Β) Ενσωμάτωση της
Οδηγίας 2012/17 του Ευρωπαϊκού Κοινοβουλίου και του
Συμβουλίου της 13ης Ιουνίου 2012 (ΕΕ L 156/16.6.2012)
στο ελληνικό δίκαιο, τροποποίηση του ν. 3419/2005
(Α’ 297) και άλλες διατάξεις» (Α’ 265), όπως κάθε φορά
ισχύει και ειδικότερα την παρ. 2 του άρθρου 69.
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
3. Τον Κανονισμό (ΕΕ) 1303/2013 του Ευρωπαϊκού Κοινοβουλίου και του Συμβουλίου περί καθορισμού κοι-
νών διατάξεων για το Ευρωπαϊκό Ταμείο Περιφερειακής
Ανάπτυξης, το Ευρωπαϊκό Κοινωνικό Ταμείο, το Ταμείο
Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας
και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό
Κοινωνικό Ταμείο, το Ταμείο Συνοχής και το Ευρωπαϊκό
Ταμείο Θάλασσας και Αλιείας και για την κατάργηση του
κανονισμού (ΕΚ) αριθμ. 1083/2006.
4. Τον Κανονισμό (ΕΕ) αριθμ. 1305/2013 του Ευρωπαϊκού Κοινοβουλίου και του Συμβουλίου για τη στήριξη
της αγροτικής ανάπτυξης από το Ευρωπαϊκό Γεωργικό
Ταμείο Αγροτικής Ανάπτυξης (ΕΓΤΑΑ) και την κατάργηση
του κανονισμού (ΕΚ) αριθμ. 1698/2005 του Συμβουλίου
(ΕΕ L 347/20.12.2013).
5. Τον Κανονισμό (ΕΕ) αριθμ. 1306/2013 του Ευρωπαϊκού Κοινοβουλίου και του Συμβουλίου σχετικά με τη
χρηματοδότηση, τη διαχείριση και την παρακολούθηση
της κοινής γεωργικής πολιτικής και την κατάργηση των
κανονισμών (ΕΟΚ) αριθμ. 352/78, (ΕΚ) αριθμ. 165/94,
(ΕΚ) αριθμ. 2799/98, (ΕΚ) αριθμ. 814/2000, (ΕΚ) αριθμ.
1290/2005 και (ΕΚ) αριθμ. 485/2008 του Συμβουλίου (ΕΕ
L 347/20.12.2013).
6. Τον Κανονισμό (ΕΕ) 2020/2220 του Ευρωπαϊκού Κοινοβουλίου και του Συμβουλίου της 23ης Δεκεμβρίου
2020 σχετικά με τη θέσπιση ορισμένων μεταβατικών
διατάξεων για τη στήριξη από το Ευρωπαϊκό Γεωργικό
Ταμείο Αγροτικής Ανάπτυξης (ΕΓΤΑΑ) και από το Ευρωπαϊκό Γεωργικό Ταμείο Εγγυήσεων (ΕΓΤΕ) τα έτη 2021 και
2022 και για την τροποποίηση των κανονισμών (ΕΕ) αριθ.
1305/2013, (ΕΕ) αριθ. 1306/2013 και (ΕΕ) αριθ. 1307/2013
όσον αφορά τους πόρους και την εφαρμογή τους τα έτη
2021 και 2022 και του κανονισμού (EE) αριθ. 1308/2013
όσον αφορά τους πόρους και την κατανομή αυτής της
στήριξης τα έτη 2021 και 2022.
7. Το π.δ. 97/2017 «Οργανισμός Υπουργείου Αγροτικής
Ανάπτυξης και Τροφίμων» (Α’ 138).
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
9. Την υπ’ αρ. 2618/13-10-2022 κοινή απόφαση των
Υπουργών Ανάπτυξης και Επενδύσεων και Αγροτικής
Ανάπτυξης και Τροφίμων «Διάρθρωση και αρμοδιότητες
των Ειδικών Υπηρεσιών του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) 2023- 2027» (Β’ 5375).
10. Την υπ’ αρ. 282966/9-7-2007 κοινή απόφαση των
Υπουργών Οικονομίας και Οικονομικών και Αγροτικής
Ανάπτυξης και Τροφίμων «Έγκριση του Κανονισμού
διαδικασίας πληρωμών του Ν.Π.Ι.Δ. με την επωνυμία
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕΓΕΠ» (Β’ 125).
11. Την υπ’  αρ. 281255/06-05-2008 απόφαση του
Υπουργού Αγροτικής Ανάπτυξης και Τροφίμων «Έγκριση Κανονισμού Διαδικασιών Ελέγχων του Ν.Π.Ι.Δ. με την
επωνυμία “Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων
(ΟΠΕΚΕΠΕ)» (Β’ 794).
12. Την υπ’ αρ. 1065/19-04-2016 απόφαση του Υπουργού Αγροτικής Ανάπτυξης και Τροφίμων «Θέσπιση δι-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1187
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
αδικασιών του Συστήματος Διαχείρισης και Ελέγχου
του Προγράμματος “Αγροτικής Ανάπτυξης της Ελλάδας
2014- 2020”» (Β’ 1273).
13. Την υπ’ αρ. 2323/23-9-2016 απόφαση του Υπουργού Αγροτικής Ανάπτυξης και Τροφίμων «Εκχώρηση
αρμοδιοτήτων της Ειδικής Υπηρεσίας Διαχείρισης του
Προγράμματος Αγροτικής Ανάπτυξης 2014-2020 (ΕΥΔ
ΠΑΑ) στον Οργανισμό Ελληνικών Γεωργικών Ασφαλίσεων (ΕΛΓΑ) του Υπουργείου Αγροτικής Ανάπτυξης και
Τροφίμων, ως Ενδιάμεσου Φορέα Διαχείρισης (ΕΦΔ)
Πράξεων ΠΑΑ» (Β’ 3290).
14. Την υπό στοιχεία C (2015) 9170 final/11-12-2015
Εκτελεστική Απόφαση της Επιτροπής, για την έγκριση
του Προγράμματος Αγροτικής Ανάπτυξης της Ελλάδας
2014-2020 για στήριξη από το Ευρωπαϊκό Γεωργικό Ταμείο Αγροτικής Ανάπτυξης.
15. Τον κατ’ εξουσιοδότηση Κανονισμό (ΕΕ) αριθ.
807/2014 της Επιτροπής της 11ης Μαρτίου 2014 για τη
συμπλήρωση του κανονισμού (ΕΕ) αριθ. 1305/2013 του
Ευρωπαϊκού Κοινοβουλίου και του Συμβουλίου για τη
στήριξη της αγροτικής ανάπτυξης από το Ευρωπαϊκό
Γεωργικό Ταμείο Αγροτικής Ανάπτυξης (ΕΓΤΑΑ) και για τη
θέσπιση μεταβατικών διατάξεων όπως κάθε φορά ισχύει.
16. Τον Εκτελεστικό Κανονισμό (ΕΕ) αριθ. 808/2014
της Επιτροπής της 17ης Ιουλίου 2014 σχετικά με τη θέσπιση κανόνων εφαρμογής του κανονισμού (ΕΕ) αριθ.
1305/2013 του Ευρωπαϊκού Κοινοβουλίου και του Συμβουλίου για τη στήριξη της αγροτικής ανάπτυξης από
το Ευρωπαϊκό Γεωργικό Ταμείο Αγροτικής Ανάπτυξης
(ΕΓΤΑΑ) όπως κάθε φορά ισχύει.
17. Τον Εκτελεστικό Κανονισμό (ΕΕ) 809/2014 της Επιτροπής της 17ης Ιουλίου 2014 για τη θέσπιση κανόνων
εφαρμογής του κανονισμού (ΕΕ) αριθ. 1306/2013 του
Ευρωπαϊκού Κοινοβουλίου και του Συμβουλίου όσον
αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή
συμμόρφωση όπως κάθε φορά ισχύει.
18. Τον Κανονισμό (ΕΕ) 2021/2116 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021 σχετικά με τη χρηματοδότηση, τη διαχείριση και
την παρακολούθηση της κοινής γεωργικής πολιτικής και
την κατάργηση του κανονισμού (ΕΕ) αριθ. 1306/2013
όπως κάθε φορά ισχύει.
19. Τον Κανονισμό (ΕΕ) 2021/2115 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021 σχετικά με τη θέσπιση κανόνων για τη στήριξη των
στρατηγικών σχεδίων που πρέπει να καταρτίζονται από
τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδο-
τούνται από το Ευρωπαϊκό Γεωργικό Ταμείο Εγγυήσεων
(ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ)
αριθ. 1305/2013 και (ΕΕ) αριθ. 1307/2013.
20. Τον Κατ’ εξουσιοδότηση κανονισμό (ΕΕ) 2022/127
της Επιτροπής της 7ης Δεκεμβρίου 2021 για τη συμπλήρωση του κανονισμού (ΕΕ) 2021/2116 του Ευρωπαϊκού
Κοινοβουλίου και του Συμβουλίου με κανόνες για τους
οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών,
τις εγγυήσεις και τη χρήση του ευρώ.
21. Τον Εκτελεστικό κανονισμό (ΕΕ) 2022/128 της Επιτροπής της 21ης Δεκεμβρίου 2021 για τη θέσπιση κα-
νόνων εφαρμογής του κανονισμού (ΕΕ) 2021/2116 του
Ευρωπαϊκού Κοινοβουλίου και του Συμβουλίου όσον
αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση
λογαριασμών, τους ελέγχους, τις εγγυήσεις και τη διαφάνεια όπως κάθε φορά ισχύει.
22. Την υπ’ αρ. 4941/07-11-2011 κοινή υπουργική απόφαση «Σύστημα Δημοσιονομικών Διορθώσεων και δια-
δικασίες ανάκτησης αχρεωστήτως ή παρανόμως καταβληθέντων ποσών από Εθνικούς ή Κοινοτικούς πόρους,
στα πλαίσια του Προγράμματος Αγροτική Ανάπτυξη της
Ελλάδος 2007-2013» (Β’ 2538).
23. Το υπ’ αρ. 199/24-1-2024 έγγραφο της ΕΥΔ ΣΣ ΚΑΠ
για τη σύμφωνη γνώμη της.
24. Το υπ’ αρ. 8555/13-2-2024 έγγραφο του ΟΠΕΚΕΠΕ
για τη σύμφωνη γνώμη του.
25. Ότι από την παρούσα απόφαση δεν προκαλείται
δημόσια δαπάνη σε βάρος του κρατικού Προϋπολογισμού, αποφασίζουμε:
Άρθρο 1
Σκοπός, στόχος, συμβολή στους στόχους
του ΠΑΑ, χρηματοδότηση
1. Σκοπός της παρούσας είναι ο καθορισμός του αναγκαίου θεσμικού πλαισίου για την αποτελεσματική δια-
χείριση, εφαρμογή και παρακολούθηση του καθεστώτος
ενισχύσεων Υπομέτρου 5.2 «Επενδύσεις αποκατάστασης
των ζημιών που προκαλούνται στο γεωργικό κεφάλαιο
(φυτικό, ζωικό και πάγιο) από φυσικά φαινόμενα, δυσμενείς καιρικές συνθήκες και καταστροφικά γεγονότα» του
Μέτρου 5 «Αποκατάσταση του δυναμικού γεωργικής
παραγωγής που έχει πληγεί από φυσικές καταστροφές
και καταστροφικά συμβάντα και ανάληψη κατάλληλων
προληπτικών δράσεων» του Προγράμματος Αγροτικής
Ανάπτυξης (ΠΑΑ) της Προγραμματικής Περιόδου 2014 2022, το οποίο έχει ως νομική βάση τις διατάξεις του
άρθρου 18 του Καν. (ΕΕ) 1305/2013 του Ευρωπαϊκού
Κοινοβουλίου και του Συμβουλίου για τη στήριξη της
Αγροτικής Ανάπτυξης από το ΕΓΤΑΑ.
2. Το καθεστώς ενισχύσεων «Επενδύσεις αποκατάστασης ζημιών κεφαλαίου σε γεωργικές εκμεταλλεύσεις»
στόχο έχει να στηρίξει την οικονομία των παραγωγών,
οι οποίοι δεν έχουν τη δυνατότητα να αντιμετωπίσουν
τις δαπάνες αποκατάστασης των ζημιών, που προκλήθηκαν στη γεωργία και κτηνοτροφία από φυσικές κα-
ταστροφές και δυσμενή καιρικά φαινόμενα ή κλιματικά
γεγονότα, και να συνεχίσουν ομαλά την παραγωγική
τους δραστηριότητα. Αυτό δύναται να συμβεί μέσω της
παροχής δημόσιας οικονομικής στήριξης (ενίσχυσης) η
οποία θα διασφαλίζει τη δυνατότητα των γεωργών και
των κτηνοτροφών που επλήγησαν να ανασυστήσουν τις
εκμεταλλεύσεις τους και να παραμείνουν στις αγροτικές
περιοχές της χώρας, συνεχίζοντας την οικονομική τους
δραστηριότητα.
3. Στο πλαίσιο του Προγράμματος Αγροτικής Ανάπτυξης το καθεστώς συμβάλλει στην προτεραιότητα για την
Αγροτική Ανάπτυξη «Προώθηση της οργάνωσης της αλυΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
σίδας τροφίμων, συμπεριλαμβανομένης της μεταποίησης
και εμπορίας αγροτικών προϊόντων καθώς και της ευζωίας
των ζώων και της διαχείρισης κινδύνων στη γεωργία» και
στην περιοχή εστίασης «Στήριξη της διαχείρισης και πρόληψης κινδύνων στη γεωργική εκμετάλλευση».
4. Το καθεστώς συγχρηματοδοτείται απολογιστικά
από την Ευρωπαϊκή Επιτροπή μέσω του Ευρωπαϊκού
Γεωργικού Ταμείου Αγροτικής Ανάπτυξης (ΕΓΤΑΑ) και το
Ελληνικό Δημόσιο μέσω του Προγράμματος Δημοσίων
Επενδύσεων (ΠΔΕ).
Άρθρο 2
Πεδίο εφαρμογής
1. Το καθεστώς ενίσχυσης εφαρμόζεται σε όλη την Επικράτεια παρέχοντας στήριξη για αποκατάσταση ζημιών
κεφαλαίου σε γεωργικές εκμεταλλεύσεις που αφορούν
την α) ανασύσταση ζημιών φυτικού κεφαλαίου, β) ανασύσταση ζημιών ζωικού κεφαλαίου και γ) αποκατάσταση
ζημιών κτιριακών εγκαταστάσεων και μηχανημάτων.
2. Σύμφωνα με την παρ. 3 του άρθρου 18 του Καν.
(ΕΕ) 1305/13, προαπαιτούμενο για την εφαρμογή του
καθεστώτος είναι η έκδοση απόφασης (εφεξής Απόφαση
Αναγνώρισης) για την επίσημη αναγνώριση της φυσικής
καταστροφής, όπως η έννοια ορίζεται στο Παράρτημα 1,
το οποίο αποτελεί αναπόσπαστο τμήμα της παρούσας,
που έχει πλήξει μια περιοχή και η οποία αφορά το 30%
του γεωργικού δυναμικού που πλήγηκε από την φυσική
καταστροφή, καθώς και κάθε άλλη αναγκαία γενική και
ειδική διάταξη για την εφαρμογή της παρούσας.
3.Το καθεστώς δεν εφαρμόζεται σε γεωργικές εκμεταλλεύσεις: α) για αποκατάσταση ζημιών κεφαλαίου από
φυσικές καταστροφές, δυσμενή κλιματικά φαινόμενα και
καταστροφικά συμβάντα που δεν έχουν αναγνωριστεί
ως τέτοια με αντίστοιχη υπουργική απόφαση, β) για αποκατάσταση ζημιών κεφαλαίου από φυσικές καταστρο-
φές, δυσμενή κλιματικά φαινόμενα και καταστροφικά
συμβάντα όταν οι δαπάνες ανασύστασης έχουν χρηματοδοτηθεί εξ’ ολοκλήρου από άλλο φορέα και γ) για
απώλεια εισοδήματος από φυσικές καταστροφές, δυσμενή κλιματικά φαινόμενα και καταστροφικά συμβάντα.
Άρθρο 3
Εννοιολογικοί προσδιορισμοί
και Αρκτικόλεξα
Για την εφαρμογή της παρούσας ισχύουν οι εννοιολογικοί προσδιορισμοί του Παραρτήματος 2 και τα
αρκτικόλεξα του Παραρτήματος 3 τα οποία αποτελούν
αναπόσπαστο μέρος της.
Άρθρο 4
Αρμόδιοι Φορείς για τη Διαχείριση,
Εφαρμογή και Παρακολούθηση
1. Ως Φορέας Διαχείρισης, ορίζεται η Ειδική Υπηρεσία
Διαχείρισης ΣΣ ΚΑΠ (ΕΥΔ ΣΣ ΚΑΠ), η οποία έχει και την
αρμοδιότητα της συνολικής διαχείρισης και εφαρμογής
του Προγράμματος Αγροτικής Ανάπτυξης 2014-2022,
όπως προβλέπεται στον ν. 4314/2014 (Α’ 265).
2. Ως Ενδιάμεσος Φορέας Διαχείρισης (ΕΦΔ) του
Μέτρου, ορίζεται ο Οργανισμός Ελληνικών Γεωργικών
Ασφαλίσεων (ΕΛΓΑ) με τις αρμοδιότητες και υποχρεώσεις
της υπ’ αρ. 2323/2016 (Β’ 3290) απόφασης του Υπουργού
Αγροτικής Ανάπτυξης και Τροφίμων περί «Εκχώρηση
αρμοδιοτήτων της Ειδικής Υπηρεσίας Διαχείρισης του
Προγράμματος Αγροτικής Ανάπτυξης 2014- 2022 (ΠΑΑ)
στον Οργανισμό Ελληνικών Γεωργικών Ασφαλίσεων του
Υπουργείου Αγροτικής Ανάπτυξης και Τροφίμων, ως Ενδιάμεσου Φορέα Διαχείρισης Πράξεων ΠΑΑ».
3. Ως Φορέας καταβολής της δημόσιας οικονομικής
στήριξης (ενίσχυση), αρμόδιος Οργανισμός Πληρωμών,
ορίζεται σύμφωνα με το άρθρο 62 του ν. 4314/2014
(Α’ 265) ο Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων
(ΟΠΕΚΕΠΕ).
Άρθρο 5
Προϋποθέσεις ένταξης στο καθεστώς
1. Δικαιούχοι του καθεστώτος ενίσχυσης μπορούν να
κριθούν τα πρόσωπα που: α) πληρούν τις προϋποθέσεις
επιλεξιμότητας και ικανοποιούν τα κριτήρια επιλογής
του άρθρου 6, β) υποβάλλουν αναγγελία ζημιάς και αρχική αίτηση χορήγησης ενίσχυσης των άρθρων11 και
14 αντίστοιχα, γ) υποβάλλουν στον τόπο και χρόνο που
ορίζονται στην πρόσκληση εκδήλωσης ενδιαφέροντος
του άρθρου 12 την αίτηση στήριξης του άρθρου 14 προκειμένου να ενταχθούν στο καθεστώς, δ) στο πλαίσιο
της εγκεκριμένης επενδυτικής πρότασης υλοποιούν
δαπάνες που πληρούν τις προϋποθέσεις του άρθρου 7,
ε) υποβάλλουν αίτηση πληρωμής προκειμένου να πιστοποιηθεί η ορθή εκτέλεση του φυσικού και οικονομικού
αντικειμένου των δαπανών της επενδυτικής πρότασης
και να τους καταβληθεί η αναλογούσα δημόσια οικονομική στήριξη (ενίσχυση) του άρθρου 18, στ) αποδέχονται
τη δημοσιοποίηση των προσωπικών τους δεδομένων και
τον τρόπο επικοινωνίας του άρθρου 25, και ζ) αναλαμβάνουν τις υποχρεώσεις του άρθρου 26.
2. Πέρα των προϋποθέσεων του παρόντος άρθρου,
επιπλέον ειδικές προϋποθέσεις δύνανται να ορίζονται
στην Απόφαση Αναγνώρισης, οι οποίες δύνανται να εξειδικεύονται στην πρόσκληση εκδήλωσης ενδιαφέροντος.
3. Δεν παρέχεται καμία στήριξη, ακόμα και αν πληρούνται οι προϋποθέσεις της παραγράφου 1, στις ακό-
λουθες περιπτώσεις γεωργικών εκμεταλλεύσεων: α)
των οποίων οι κάτοχοι αιτούνται τη χρηματοδότηση
δαπανών που έχουν ήδη συγχρηματοδοτηθεί ή πρόκειται να συγχρηματοδοτηθούν εξ ολοκλήρου από
το ίδιο ή άλλο συγχρηματοδοτούμενο καθεστώς, συμπεριλαμβανομένων των καθεστώτων ενίσχυσης του
ν. 4399/2016 (Α’ 117) «Θεσμικό πλαίσιο για τη σύσταση
καθεστώτων ενισχύσεων ιδιωτικών επενδύσεων για την
περιφερειακή και οικονομική ανάπτυξη της Χώρας - Σύσταση αναπτυξιακού συμβουλίου και άλλες διατάξεις»
όπως ισχύει κάθε φορά. β) των οποίων οι κάτοχοι δηλώνουν με την υπεύθυνη δήλωση ψευδή ή ανακριβή
στοιχεία εκ προθέσεως, προκειμένου να ενταχθούν στο
παρόν καθεστώς ενίσχυσης (όπως στοιχεία σχετικά με
το ιδιοκτησιακό καθεστώς, την έκταση της καλλιέργειας, την υπόδειξη άλλης εκμετάλλευσης, με την υπεύ-
θυνη δήλωση),γ) για τις οποίες έχει εκδοθεί απόφαση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
καταλογισμού στο πλαίσιο του παρόντος και του προηγούμενου Προγράμματος Αγροτικής Ανάπτυξης και δεν
έχει προσκομιστεί απόδειξη πληρωμής του καταλογισθέντος ποσού, δ) που έχουν εγκαταλειφθεί, ε) όταν η
ζημιά οφείλεται σε αμέλεια, υπαιτιότητα ή παράλειψη
του κατόχου της στ) για ζημιές, κατά το ποσοστό που
προέκυψαν, διευρύνθηκαν ή επεκτάθηκαν, επειδή ο
κάτοχός της δεν έλαβε έγκαιρα τα κατάλληλα μέτρα για
την πρόληψη, τον περιορισμό ή την αποκατάσταση των
ζημιών αυτών, ζ) που οι εγκαταστάσεις τους καταλαμβάνουν εκτάσεις μέσα στην περίμετρο της ανώτατης
στάθμης των φυσικών ή τεχνητών ρευμάτων ή άλλων
όγκων γλυκού νερού, οι οποίες αποκαλύπτονται κατά
τη διακύμανση της στάθμης του νερού, καθώς επίσης
και εκτάσεις, που σύμφωνα με την ισχύουσα νομοθεσία
χαρακτηρίζονται σαν «ζώνες έργων» και υφίστανται
ζημιές από πλημμύρα,η) σε εκμεταλλεύσεις εκτροφής
σαλιγκαριών, σε σηροτροφικές επιχειρήσεις, σε επιχειρήσεις μανιταριών, σε επιχειρήσεις γουνοφόρων ζώων,
σε ιπποστάσια ίππων αθλήσεων και ιπποφορβεία, σε
κυνοτροφεία, σε εκμεταλλεύσεις ειδών άγριας πανίδας, σε εκτροφεία θηραμάτων για βρώση, αναψυχή ή
αθλητισμό (πχ. αντικείμενο ελεγχόμενου κυνηγιού), σε
πάρκα περιβαλλοντικής εκπαίδευσης.
Άρθρο 6
Κριτήρια επιλεξιμότητας των δικαιούχων
1. Δικαιούχοι του καθεστώτος δύναται να κριθούν φυσικά και νομικά πρόσωπα κάτοχοι αγροτικής εκμετάλ-
λευσης που έχουν την ιδιότητα του ενεργού γεωργού και
των οποίων οι μονάδες λειτουργούν νόμιμα, Συλλογικά
Σχήματα Γεωργών (Ομάδες ή Οργανώσεις Γεωργών)και
Φορείς του Δημοσίου. Ειδικά οι Φορείς του Δημοσίου
προκειμένου να κριθούν δικαιούχοι πρέπει να αποδεικνύουν την σύνδεση μεταξύ των επενδύσεων που αιτού-
νται και του γεωργικού παραγωγικού δυναμικού.
2. Για την εφαρμογή της παρούσας όπου γίνεται χρήση
του όρου «νομικό πρόσωπο» νοείται το νομικό πρόσωπο που δεν ανήκει σε Ομάδες Γεωργών ή σε Δημόσιους
Φορείς ή δεν ελέγχεται από αυτούς.
3. Τα κριτήρια επιλεξιμότητας εξειδικεύονται στην
Πρόσκληση.
Άρθρο 7
Προϋποθέσεις επιλεξιμότητας δαπανών
1. Οι επενδύσεις που αφορούν δαπάνες του άρθρου
8 προκειμένου να ενισχυθούν πληρούν τις ακόλουθες
προϋποθέσεις: α) εγκαθίστανται σε αγροτεμάχια των
οποίων η νόμιμη κατοχή, διάρκειας κατ’ ελάχιστον δέκα
(10) ετών από το έτος υποβολής της αίτησης στήριξης,
ανήκει στο δικαιούχο, β) αφορούν αποκλειστικά την
προς στήριξη γεωργική εκμετάλλευση, γ) έχουν εύλογο κόστος υλοποίησης, δ) έχουν υλοποιηθεί μετά την
ημερομηνία υποβολής της αναγγελίας ζημιάς και της
έκδοσης Απόφασης Αναγνώρισης και μέχρι την εκπνοή
της περιόδου υλοποίησης του άρθρου 9,ε) εξυπηρετούν
τους σκοπούς για τους οποίους εγκρίθηκαν, στ) μπορούν
να ελεγχθούν και επαληθευτούν, και ζ) δεν παρέχουν
αδικαιολόγητο πλεονέκτημα σε γεωργική εκμετάλλευση.
2. Οι δαπάνες εγκρίνονται όταν ο διοικητικός έλεγχος
της αίτησης πληρωμής επαληθεύει ότι: α) το οικονομικό αντικείμενο έχει ήδη εξοφληθεί και έχει υλοποιηθεί
σύμφωνα με τα οριζόμενα από τη Φορολογική Διοίκηση
και β) το φυσικό αντικείμενο ανταποκρίνεται με εκείνο
της απόφασης ένταξης.
3. Οι δαπάνες επαληθεύονται όταν η επιτόπια επίσκεψη του διοικητικού ελέγχου της αίτησης τελικής πληρω-
μής, επαληθεύσει ότι οι δαπάνες πράγματι είναι εγκατεστημένες στον τόπο της επένδυσης και λειτουργικές και
το φυσικό τους αντικείμενο ανταποκρίνεται με εκείνο
που προέκυψε από τον έλεγχο της παρ. 2.
4. Δεν κρίνονται επιλέξιμες οι δαπάνες του άρθρου 8,
ακόμα και αν πληρούνται οι προϋποθέσεις της παραγράφου 1, στις ακόλουθες περιπτώσεις: α) αποκατάσταση
μη επιλέξιμων ζημιών, β) κατά παράβαση απαγορεύσεων ή περιορισμών που ορίζονται στον Καν. (ΕΕ) αριθ.
1308/2013 του Ευρωπαϊκού Κοινοβουλίου και του Συμβουλίου για την θέσπιση κοινής οργάνωσης των αγορών
γεωργικών προϊόντων ακόμη και όταν οι εν λόγω απαγορεύσεις και περιορισμοί αφορούν μόνο την Ενωσιακή
στήριξη που παρέχεται βάσει του εν λόγω κανονισμού ή
κατά παράβαση απαγορεύσεων ή περιορισμών του αντίστοιχου εθνικού θεσμικού πλαισίου γ) όταν η δαπάνη
δεν εξυπηρετεί τους σκοπούς για τους οποίους εγκρίθηκε, δ) όταν η δαπάνη δεν μπορεί να ελεγχθεί ή/και
επαληθευτεί, ε) δαπάνες, που αποζημιώνονται από τους
γενικούς και ειδικούς όρους των Κανονισμών Ασφάλισης
των διαφόρων ασφαλιστικών φορέων, όταν υπάρξουν,
στ) οι δαπάνες που αναφέρονται στο άρθρο 69 παρ. 3
του Καν. (ΕΕ) 1303/2013 και στο άρθρο 45 παρ. 3 του
Καν. (ΕΕ) 1305/2013, εξαιρουμένης της αγοράς ζώων,
που αφορά στην αποκατάσταση του ζωικού δυναμικού, που έχει καταστραφεί από «καταστροφικά αίτια»,
ζ) η απώλεια εισοδήματος που προκλήθηκε από «καταστροφικά αίτια» (είτε αφορά την ηρτημένη παραγωγή,
είτε την απώλεια παραγωγής, εξαιτίας της ανασύστασης
του φυτικού δυναμικού), και η) ζημιές οι οποίες αφορούν
σε: i) αυτοκίνητα οχήματα που υποχρεούνται στην ασφάλιση της αστικής ευθύνης, σύμφωνα με τα αναγραφόμε-
να στο ν. 489/1976 (Α’ 331), ii) γεωργικές εκμεταλλεύσεις,
οι οποίες δεν τηρούν τις σχετικές, προβλεπόμενες, από
την εθνική και ενωσιακή νομοθεσία, διατάξεις περί νόμιμης λειτουργίας τους, iii) ζημιές γεωργικού παραγω-
γικού δυναμικού ή ζημίες υποδομών που εξυπηρετούν
γεωργικό παραγωγικό δυναμικό, όταν κατά περίπτωση
δεν αποδεικνύεται η νόμιμη κατοχή τους.
5. Οι προϋποθέσεις επιλεξιμότητας των δαπανών δύνανται να εξειδικεύονται στην Πρόσκληση Εκδήλωσης
Ενδιαφέροντος.
Άρθρο 8
Επιλέξιμες και μη επιλέξιμες δαπάνες
1. Κρίνονται επιλέξιμες δαπάνες αποκατάστασης επιλέξιμων ζημιών: α) για την αποκατάσταση παγίου κεφαλαίου
και εξοπλισμού μέσω: i) της αποκατάστασης υφιστάμενων
γεωργικών κτιρίων, εγκαταστάσεων και εξοπλισμού που
είναι σύμφωνη με τις εθνικές και κοινοτικές προδιαγραφές, ii) της κατασκευής σύγχρονων γεωργικών κτιρίων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
και εγκαταστάσεων που τηρούν τις εθνικές και κοινοτικές
προδιαγραφές, και iii) της αγοράς καινούργιου σύγχρονου
εξοπλισμού, β) για την ανασύσταση φυτικού κεφαλαίου
μέσω της ανασύστασης υφιστάμενων πολυετών φυτειών και γ) για το Ζωικό Κεφάλαιο μέσω: i) της αντικατά-
στασης ζημιωθέντος ζωικού κεφαλαίου ii) της αγοράς
βελτιωμένου ζωικού κεφαλαίου και δ) γενικές δαπάνες.
Λεπτομέρειες για τα τεχνικά χαρακτηριστικά θα δίνονται
σε Παράρτημα της Πρόσκλησης.
2. Ειδικά: α) οι επιλέξιμες δαπάνες ανασύστασης φυτικού και ζωικού κεφαλαίου εξειδικεύονται περιοριστικά
στην πρόσκληση εκδήλωσης ενδιαφέροντος, β) η αποκατάσταση αρδευτικής εγκατάστασης με νέα σύγχρονη
για να κριθεί επιλέξιμη προς χρηματοδότηση πληροί τα
οριζόμενα στο άρθρο 46 του Καν. 1305/2013, και γ) δαπάνες αποκατάστασης υποδομών φορέων του δημοσίου
για να κρίνονται επιλέξιμες προς χρηματοδότηση πρέπει
να υλοποιούνται: i) προς όφελος εν όλο ή εν μέρει του
γεωργικού παραγωγικού δυναμικού της περιοχής που
δραστηριοποιούνται και ii) μέσω ανάθεσης σύμφωνα
με τη νομοθεσία δημοσίων συμβάσεων.
3. Επιπλέον ειδικές προϋποθέσεις επιλεξιμότητας ορίζονται στο Παράρτημα 1 το οποίο αποτελεί αναπόσπα-
στο τμήμα της παρούσας.
4. Δεν κρίνονται επιλέξιμες: α) δαπάνες που δεν εξυπηρετούν την υλοποίηση της πρότασης ανασύστασης, όπως
δαπάνες για την κανονική λειτουργία της εκμετάλλευσης,
δαπάνες συντήρησης, αγοράς εφοδίων κ.λπ., β) δαπάνες
που αποσβένονται εντός του έτους, γ) ΦΠΑ εκτός της
περίπτωσης που δεν είναι ανακτήσιμος και λοιπές δημοσιονομικές δαπάνες, δ) δαπάνες αγοράς γης οποιασδήπο-
τε νομικής ή άλλης μορφής (πχ αγροτεμάχιο, οικόπεδο,
γήπεδο κ.λπ.) κτιρίων, εγκαταστάσεων, μεταχειρισμένου
μηχανολογικού και λοιπού εξοπλισμού, ε) τόκοι χρέους,
εκτός επιχορηγήσεων που δίνονται υπό τη μορφή επιδότησης επιτοκίου ή επιδότησης προμηθειών εγγύησης
στ) δαπάνες που υλοποιούνται πριν την αναγγελία ζημιάς,
ζ) δαπάνες απόσβεσης κατά την έννοια της παραγράφου
3 του άρθρου 69 του Καν. (ΕΕ) 1303/2013 του Ευρωπαϊκού
Κοινοβουλίου και του Συμβουλίου, η) δαπάνες αγοράς
και φύτευσης ετήσιων φυτών, και θ) δαπάνες αγοράς και
φύτευσης πολυετών φυτειών, των οποίων η εγκατάσταση
γίνεται με τη χρήση σπόρου.
Άρθρο 9
Ύψος επιλέξιμου προϋπολογισμού, ένταση
ενίσχυσης και διάρκεια υλοποίησης
1. Το ποσοστό στήριξης ανέρχεται στο 100% του ποσού των επιλέξιμων επενδυτικών δαπανών για πράξεις
ανασύστασης του παραγωγικού δυναμικού, που έχει
πληγεί από φυσικές καταστροφές και καταστροφικά
συμβάντα. Ο ανώτατος επιλέξιμος προϋπολογισμός ανά
παραγωγό ανέρχεται έως τις 250.000 ευρώ σε περιπτώσεις μετεγκατάστασης ή ανέγερσης γεωργικών κτιρίων
και κατασκευών ενώ σε περιπτώσεις επιδιόρθωσης υφιστάμενης κτιριακής εγκατάστασης έως τις 100.000 ευρώ.
2. Ως διάρκεια υλοποίησης της πράξης ορίζεται η περίοδος μεταξύ της ημερομηνίας ένταξης και της ημερο-
μηνίας υποβολής της τελικής αίτησης πληρωμής.
3. Σε πλήρως αιτιολογημένες περιπτώσεις παρέχεται
παράταση του χρόνου υλοποίησης, η οποία σε καμία
περίπτωση δεν μπορεί να υπερβεί τους έξι (6) μήνες. Η
παράταση χορηγείται ύστερα από αίτηση του δικαιούχου στην οποία τεκμηριώνονται οι λόγοι για τους οποί-
ους αιτείται την παράταση.
4. Μετά από εισήγηση του Προέδρου του ΕΛΓΑ προς
τον Γενικό Γραμματέα Ενωσιακών Πόρων και Υποδομών
είναι δυνατή η χορήγηση συλλογικής παράτασης της
διάρκειας υλοποίησης των Πράξεων. Η χορήγηση της
συλλογικής παράτασης δεν αίρει το δικαίωμα της παρ. 3
εκτός αν διαφορετικά ορίζεται στην απόφαση για τη χορήγηση της συλλογικής παράτασης.
5. Σε καμία περίπτωση η διάρκεια υλοποίησης του
φυσικού αντικειμένου δεν μπορεί να υπερβεί την
30/09/2025.
Άρθρο 10
Εύλογο κόστος υλοποίησης
1. Οι επενδύσεις έχουν εύλογο κόστος υλοποίησης. Ως
εύλογο κόστος υλοποίησης των επενδύσεων νοείται η
δαπάνη που πραγματικά καταβάλλεται από τον δικαιούχο και η οποία είναι αντίστοιχη της εμπορικής αξίας
της επένδυσης.
2. Δαπάνες που υπερβαίνουν το εύλογο κόστος προσαρμόζονται σε αυτό από τα εμπλεκόμενα στις διαδι-
κασίες όργανα.
3. Κατά τη διαδικασία του διοικητικού ελέγχου των
αιτήσεων στήριξης η εμπορική αξία των επενδύσεων
και κατ’ επέκταση το εύλογο κόστος τους προσδιορίζεται
σύμφωνα με τους Πίνακες Εύλογου Κόστους (ΠΕΚ) της
πρόσκλησης εκδήλωσης ενδιαφέροντος.
4. Το εύλογο κόστος δαπανών που δεν περιλαμβάνονται στους ΠΕΚ προσδιορίζεται με την προσκόμιση
τουλάχιστον τριών (3) οικονομοτεχνικών προσφορών.
5. Κατά τη διαδικασία του διοικητικού ελέγχου των
αιτήσεων πληρωμής, το εύλογο του κόστους ελέγχεται
με βάση τα τεχνικά και οικονομικά παραστατικά που
συνοδεύουν την αίτηση.
6. Τα όργανα που εμπλέκονται στους διοικητικούς,
συμπεριλαμβανομένης της επιτόπιας επίσκεψης, και
επιτόπιους ελέγχους των αιτήσεων πληρωμής, εφόσον
το κρίνουν απαραίτητο, δύνανται να ελέγχουν με κάθε
πρόσφορο μέσο το εύλογο κόστος υλοποίησης των
επενδυτικών δαπανών. Συνεπάγεται ότι δύνανται να ζητούν από τον δικαιούχο, τον προμηθευτή ή και τρίτους
πρόσθετα κατά την κρίση τους στοιχεία και πληροφορίες
για την εξακρίβωση του εύλογου κόστους υλοποίησης
των επενδυτικών δαπανών.
7. Οποιαδήποτε υπόνοια μη συμμόρφωσης ή/και μη
συμμόρφωση που προκύπτει από τους διοικητικούς,
συμπεριλαμβανομένης της επιτόπιας επίσκεψης, και
επιτόπιους ελέγχους των αιτήσεων πληρωμής (εικονικές
συναλλαγές, υπερτιμολογήσεις, πλαστά τιμολόγια κ.λπ.)
και δεν καλύπτεται θεσμικά από τις αρμοδιότητες των
οργάνων που εμπλέκονται στον έλεγχο αποστέλλεται
στις αρμόδιες κατά τον νόμο υπηρεσίες που αναλαμβάνουν τον περεταίρω έλεγχο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
Άρθρο 11
Αναγγελία ζημιάς- Εκτίμηση
1. Οι ενδιαφερόμενοι πρέπει να έχουν ενταχθεί σε
αναγγελία ζημιάς, με την υποβολή Αρχικής Αίτησης Χορήγησης Ενίσχυσης
2. α) Η αναγγελία ζημιάς, και το πόρισμα εκτίμησης
του ΕΛ.Γ.Α. ή
β) Η αναγγελία ζημιάς, οι αποφάσεις της Κρατικής
Αρωγής και το πόρισμα εκτίμησης των Επιτροπών Κρατικής Αρωγής είναι απλώς προαπαιτούμενα για τη χορήγη-
ση της στήριξης και δεν παρέχουν κανένα δικαίωμα στη
στήριξη στον ενδιαφερόμενο εάν: α) δεν έχει εκδοθεί
Απόφαση Αναγνώρισης, β) δεν έχει δημοσιοποιηθεί το
καθεστώς μέσω της πρόσκλησης εκδήλωσης ενδιαφέροντος, και γ) δεν έχει υποβληθεί η αίτηση υπαγωγής στο
καθεστώς των κριτηρίων επιλεξιμότητας των γεωργικών
εκμεταλλεύσεων.
Άρθρο 12
Πρόσκληση Εκδήλωσης Ενδιαφέροντος
1. Για την υλοποίηση του καθεστώτος και την πλήρη και
λεπτομερή ενημέρωση των ενδιαφερομένων ο ΕΛ.Γ.Α.
μεριμνά για την έκδοση πρόσκλησης εκδήλωσης ενδιαφέροντος (Πρόσκληση) σύμφωνα με τα οριζόμενα στη
διαδικασία Ι.1.1 «Έκδοση πρόσκλησης εκδήλωσης ενδιαφέροντος» του ΣΔΕ. Η Πρόσκληση εκδίδεται με απόφαση
του Γενικού Γραμματέα Ενωσιακών Πόρων και Υποδομών.
2. Η Πρόσκληση εκδίδεται μετά την έκδοση της Απόφασης Αναγνώρισης και δύναται να απευθύνεται σε
συγκεκριμένες κατηγορίες δικαιούχων και ζημιογόνων
αιτίων και να διαφοροποιεί τη δημόσια δαπάνη τόσο
μεταξύ των δικαιούχων όσο και του ζημιογόνου αιτίου.
Σε κάθε περίπτωση δεσμεύονται τα προβλεπόμενα ποσά
δημόσιας δαπάνης στο πλαίσιο του καθορισμένου ορίου
πιστώσεων και τους χρηματοδοτικούς πίνακες του ΠΑΑ
2014-2022,όπως ισχύουν κάθε φορά.
3. Σε εφαρμογή του δεύτερου εδαφίου της παραγράφου «Περιγραφή Διαδικασίας» της διαδικασίας Ι.1.3. «Δι-
οικητικός έλεγχος των αιτήσεων στήριξης» του ΣΔΕ, στην
Πρόσκληση γίνεται σαφής μνεία ότι κατά τη διάρκεια του
διοικητικού ελέγχου των αιτήσεων στήριξης του άρθρου
14 παρέχεται η δυνατότητα υποβολής συμπληρωματικών στοιχείων ή διευκρινήσεων.
4. Για την έκδοση της πρόσκλησης εκδήλωσης ενδιαφέροντος ο ΕΛΓΑ διαβιβάζει στην ΕΥΔ ΣΣ ΚΑΠ σχέδιο της
Πρόσκλησης προς εξέταση. Με ευθύνη της ΕΥΔ ΣΣ ΚΑΠ
εξετάζεται το σχέδιο της πρόσκλησης και διαβιβάζονται
τυχόν παρατηρήσεις στον ΕΛΓΑ, που τις ενσωματώνει
στο σχέδιο της πρόσκλησης και ενημερώνει σχετικά την
ΕΥΔ ΣΣ ΚΑΠ.
5. Με ευθύνη του ΕΛΓΑ τα στοιχεία της Πρόσκλησης
καταχωρούνται στο Ολοκληρωμένο Πληροφοριακό Σύστημα Αγροτικής Ανάπτυξης (ΟΠΣΑΑ).
Άρθρο 13
Δημοσιοποίηση της πρόσκλησης
Εκδήλωσης Ενδιαφέροντος
1. Ο ΕΛΓΑ μεριμνά για την ευρεία δημοσιοποίηση της
Πρόσκλησης ούτως ώστε να εξασφαλιστεί ότι όλοι οι ενδιαφερόμενοι έλαβαν έγκαιρα γνώση για την ύπαρξη και το
περιεχόμενό της χωρίς διακρίσεις και περιορισμούς. Προς
τούτο υποχρεούνται σε: α) ανάρτηση της Πρόσκλησης
στο πρόγραμμα «ΔΙΑΥΓΕΙΑ» και στις ιστοσελίδες του ΕΛΓΑ
και του ΠΑΑ, β) δημοσίευση περίληψης της Πρόσκλησης
σε τουλάχιστον μία ημερήσια εφημερίδα εθνικής εμβέλειας και σε τουλάχιστον δύο αγροτικού περιεχομένου,
μία εθνικής εμβέλειας. Επίσης, ο ΕΛΓΑ υποχρεούται στην
οργάνωση γραφείου υποστήριξης ενδιαφερομένων
(HelpDesk) και τα αρμόδια υποκαταστήματά του στην
κοινοποίηση της Πρόσκλησης στις Ενώσεις Γεωργικών
Συνεταιρισμών, στους Αγροτικούς Συνεταιρισμούς και σε
λοιπούς φορείς της περιοχής ευθύνης τους που μπορούν
να συμβάλλουν στην ευρύτερη δυνατή ενημέρωση όλων
των ενδιαφερομένων χωρίς διακρίσεις.
2. Για την ακόμα καλύτερη πληροφόρηση των ενδιαφερομένων δύναται η οργάνωση ανοικτών ημερίδων
ενημέρωσης. Στην περίπτωση αυτή η ημερομηνία διεξαγωγής της ημερίδας δημοσιοποιείται τουλάχιστον
επτά (7) ημερολογιακές ημέρες νωρίτερα.
3. Εφόσον έχει ολοκληρωθεί η εκτίμηση της ζημιάς και
έχουν εκδοθεί τα οριστικά πορίσματα εκτίμησης, τα αρμόδια υποκαταστήματα αναλαμβάνουν την υποχρέωση
να ενημερώσουν τους δυνητικούς δικαιούχους.
4. Οι πιο πάνω ενέργειες καταγράφονται λεπτομερώς
και υπόκεινται σε διοικητικό έλεγχο τόσο από την ΕΥΔ ΣΣ
ΚΑΠ, όσο και άλλα Εθνικά και Ενωσιακά Όργανα Ελέγχου.
Άρθρο 14
Αίτηση στήριξης και διοικητικός
έλεγχος αίτησης στήριξης
1. Μετά την έκδοση της Πρόσκλησης και σύμφωνα με τα
οριζόμενα σε αυτή, οι ενδιαφερόμενοι υποβάλουν μέσω
του πληροφοριακού συστήματος ΟΠΣΑΑ αίτηση στήριξης η οποία περιλαμβάνει και το φάκελο υποψηφιότητας.
Η αίτηση υποβάλλεται σύμφωνα με τα οριζόμενα στη διαδικασία Ι.1.2 «Υποβολή αιτήσεων στήριξης» του ΣΔΕ.
2. Οι δυνητικοί δικαιούχοι δύνανται να ανακαλέσουν
την αίτηση στήριξης ή να τη διορθώσουν από προφανή
λάθη, σύμφωνα με τα οριζόμενα στη διαδικασία Ι.1.2
«Υποβολή αιτήσεων στήριξης» του ΣΔΕ.
3. Το ακριβές περιεχόμενο της αίτησης στήριξης και
ο τρόπος παρουσίασής της ορίζονται στην Πρόσκληση.
Στην Πρόσκληση δύναται να ορίζεται και κάθε γενική
και ειδική λεπτομέρεια απαραίτητες για την υποβολή,
ανάκληση και διόρθωση από προφανή λάθη της αίτησης
στήριξης.
4. Μετά την υποβολή των αιτήσεων στήριξης διενεργείται, με ευθύνη τουΕΛΓΑ, διοικητικός έλεγχος (έλεγχος)
όλων των αιτήσεων στήριξης σύμφωνα με τα οριζόμενα
στη διαδικασία Ι.1.3 «Διοικητικός έλεγχος των αιτήσεων
στήριξης» του ΣΔΕ προκειμένου με διαφανείς και χωρίς
αποκλεισμούς διαδικασίες να επιλεγούν εκείνες που θα
ενταχθούν στο καθεστώς.
5. Ο έλεγχος διενεργείται με τη δυνατότητα υποβολής
συμπληρωματικών στοιχείων ή διευκρινήσεων εντός
αποκλειστικής προθεσμίας δεκαπέντε (15) εργάσιμων
ημερών από την ημερομηνία ενημέρωσης. Παρελθούσης άπρακτης της προθεσμίας αυτής τα όποια συμπλη-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
ρωματικά στοιχεία και διευκρινήσεις δεν λαμβάνονται
υπόψη, εκτός περιπτώσεων επίκλησης ανωτέρας βίας
και εξαιρετικών περιστάσεων.
6. Ο έλεγχος καταλήγει στην έκδοση πίνακα αποτελεσμάτων διοικητικού ελέγχου (ΠΑΔΕ) στον οποίο
οι αιτήσεις στήριξης που αξιολογήθηκαν κατατάσσονται βάσει κωδικού αίτησης. Η ανάρτηση πινάκων
αποτελεσμάτων διοικητικού ελέγχου δύναται να γίνει τμηματικά. Στον ΠΑΔΕ αναγράφονται, πέρα των
άλλων στοιχείων που ορίζονται στη διαδικασία Ι.1.3
«Διοικητικός έλεγχος των αιτήσεων στήριξης» του
ΣΔΕ, και τυχόν επιπλέον δικαιολογητικά που πρέπει
να προσκομιστούν προκειμένου να οριστικοποιηθεί η
επιλογή και να εκδοθεί η απόφαση ένταξης πράξης. Τα
δικαιολογητικά προσκομίζονται εντός αποκλειστικής
προθεσμίας τριάντα (30) εργάσιμων ημερών από την
κοινοποίηση του ΠΑΔΕ. Παρελθούσης άπρακτης της
προθεσμίας αυτής η αίτηση απορρίπτεται, εκτός περιπτώσεων επίκλησης ανωτέρας βίας και εξαιρετικών
περιστάσεων.
7. Δύναται να προβλέπεται στην Πρόσκληση η δυνατότητα άμεσης αξιολόγησης και έγκρισης των δικαιούχων
του μέτρου με ταυτόχρονη δυνατότητα αύξησης των
διαθέσιμων πόρων του, εφόσον εξαντληθούν, με πρόσθετη εθνική χρηματοδότηση, καθώς δεν προβλέπονται
κριτήρια επιλογής για τη συγκριτική αξιολόγηση των
υποψηφίων.
8. Δυνητικοί δικαιούχοι που δεν συμφωνούν με τα
αποτέλεσμα του ΠΑΔΕ δύνανται εφόσον το επιθυμούν
να υποβάλουν ενδικοφανή προσφυγή κατά την έννοια
του άρθρου 25 του ν. 2690/99 (Α’ 45), σύμφωνα με τα
οριζόμενα στη διαδικασία Ι.1.3 «Διοικητικός έλεγχος αιτήσεων στήριξης» του ΣΔΕ.
9. Όταν οι διαθέσιμες πιστώσεις δεν επαρκούν για την
επιλογή του συνόλου των αιτήσεων στήριξης παρέχεται
η δυνατότητα στον ΕΛΓΑ να αυξήσει τις πιστώσεις της
Πρόσκλησης (υπερδέσμευση) σύμφωνα με τα οριζόμενα
στη διαδικασία Ι.1.3 «Διοικητικός έλεγχος αιτήσεων στήριξης» του ΣΔΕ. Το ποσό της υπερδέσμευσης μπορεί να
ανέλθει έως το 110% της συνολικής δημόσιας ενίσχυσης
που καθορίζεται στην πρόσκληση. Σε περίπτωση που
αυτό το ποσοστό δεν επαρκεί, δύναται να αυξηθεί μετά
από έγκριση της ΕΥΔ ΣΣ ΚΑΠ.
10. Δύναται να προβλέπεται επιτόπια επίσκεψη στον
τόπο που θα αποκατασταθεί το ζημιογόνο αίτιο, κατά το
στάδιο του ελέγχου των αιτήσεων στήριξης.
11. Γενικές και ειδικές λεπτομέρειες απαραίτητες για
τον διοικητικό έλεγχο των αιτήσεων στήριξης δύνανται
να ορίζονται στην Πρόσκληση.
Άρθρο 15
Όργανα διοικητικού ελέγχου
αιτήσεων στήριξης
1. Ο διοικητικός έλεγχος των αιτήσεων στήριξης διενεργείται από αξιολογητές. Χρέη αξιολογητών εκτε-
λούν γεωτεχνικοί ή τεχνολόγοι γεωπονίας υπάλληλοι
του ΕΛΓΑ. Για την αντιμετώπιση εκτάκτων ή επειγουσών
αναγκών ως αξιολογητές μπορούν να χρησιμοποιηθούν
γεωτεχνικοί ή τεχνολόγοι γεωπονίας υπάλληλοι είτε του
ΥΠΑΑΤ είτε των Ειδικών Υπηρεσιών του ΥΠΑΑΤ είτε και
ανεξάρτητοι εξωτερικοί αξιολογητές.
2. Οι αξιολογητές υπάλληλοι του ΕΛΓΑ ορίζονται με
απόφαση του Προέδρου του ύστερα από εισήγηση της
αρμόδια Δ/νσης του ΕΛ.Γ.Α. Οι αξιολογητές υπάλληλοι
του ΥΠΑΑΤ ορίζονται με απόφαση Υπουργού Αγροτικής Ανάπτυξης και Τροφίμων ύστερα από εισήγηση
του Προέδρου του ΕΛΓΑ η οποία έπεται εισήγησης των
προϊσταμένων των Γενικών Δ/νσεων του ΥΠΑΑΤ και
των προϊσταμένων των Ειδικών Υπηρεσιών του ΥΠΑΑΤ. Για τη χρήση εξωτερικών αξιολογητών ή μητρώου
αξιολογητών απαιτείται η σύμφωνη γνώμη της ΕΥΔ ΣΣ
ΚΑΠ αρμόδια για την επιλογή των αξιολογητών και της
δέσμευσης της σχετικής πίστωσης. Προς τούτο ο Πρόεδρος του ΕΛΓΑ, κατόπιν αιτιολογημένης εισήγησης
της αρμόδια Δ/νσης του ΕΛ.Γ.Α., διαβιβάζει αιτιολογημένη γνώμη στην ΕΥΔ ΣΣ ΚΑΠ για έγκριση της σχετικής
ενέργειας.
3. Η εξέταση των προσφυγών στο αποτέλεσμα του
διοικητικού ελέγχου των αιτήσεων στήριξης διενεργείται από Επιτροπή Προσφυγών Αιτήσεων Στήριξης
(Επιτροπή) η οποία συγκροτείται στην Κεντρική Διοίκηση του ΕΛΓΑ. Η Επιτροπή συνίσταται με απόφαση
του Προέδρου του ΕΛΓΑ είναι τριμελής, εδρεύει στην
Κεντρική Διοίκηση (ΚΔ) του ΕΛΓΑ και αποτελείται από
υπαλλήλους της ΚΔ. Τουλάχιστον δύο (2) από τα τρία
(3) μέλη της Επιτροπής είναι γεωτεχνικοί ή τεχνολόγοι
γεωπονίας. Η Επιτροπή συγκροτείται με απόφαση του
Προέδρου της, ο οποίος είναι υπεύθυνος και για την
εύρυθμη λειτουργία της. Με ίδια ή όμοια απόφαση
καθορίζεται και κάθε αναγκαία λεπτομέρεια για τη
λειτουργία της Επιτροπής. Χρέη Προέδρου ασκεί γεωτεχνικός ή τεχνολόγος γεωπονίας. Οι αποφάσεις της
Επιτροπής λαμβάνονται πλειοψηφικά εφόσον υπάρχει απαρτία. Απαρτία υφίσταται όταν είναι παρόντα
και τα τρία μέλη της Επιτροπής. Σε κάθε περίπτωση
καταγράφονται οι απόψεις της μειοψηφίας. Για την
αποτελεσματικότερη υλοποίηση του καθεστώτος η
Επιτροπή εξετάζει τις προσφυγές ανά κατηγορία επιλέξιμων ζημιών.
4. Κατ’ εξαίρεση της προηγούμενης παραγράφου στην
Επιτροπή δύνανται να συμμετάσχουν και υπάλληλοι των
Ειδικών Υπηρεσιών του ΥΠΑΑΤ ύστερα από εισήγηση
των προϊσταμένων των Ειδικών Υπηρεσιών προς τον
Πρόεδρο του ΕΛΓΑ. Αναλόγως του όγκου των προσφυγών και των υπηρεσιακών αναγκών δύνανται να συνί-
στανται περισσότερες Επιτροπές Προσφυγών.
5. Γενικές και ειδικές λεπτομέρειες σχετικές με τα όργανα διοικητικού ελέγχου δύνανται να ορίζονται στην
Πρόσκληση.
Άρθρο 16
Ένταξη πράξης - Ανάκληση, τροποποίηση
ένταξη πράξης
1. Μετά την ολοκλήρωση της διαδικασίας Ι.1.3 «Διοικητικός έλεγχος των αιτήσεων στήριξης» του ΣΔΕ οι επι-
λεγμένες αιτήσεις στήριξης εντάσσονται στο καθεστώς
με την έκδοση απόφασης ένταξης πράξης, σύμφωνα με
τα οριζόμενα στη διαδικασία Ι.1.4 «Ένταξη πράξεων» του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
ΣΔΕ. Μετά την έκδοση των αποφάσεων ένταξης πράξης
ο ΕΛΓΑ τηρεί τα προβλεπόμενα της απόφασης εκχώρησης, όπως ισχύει κάθε φορά.
2. Οι αποφάσεις ένταξης εκδίδονται με απόφαση του
Γενικού Γραμματέα Ενωσιακών Πόρων και Υποδομών
σύμφωνα με το πόρισμα του διοικητικού ελέγχου.
3. Οι δικαιούχοι θεωρείται ότι έλαβαν γνώση της ένταξής τους στο καθεστώς και των συνεπειών που αυτή συ-
νεπάγεται με μόνη τη δημοσιοποίηση της απόφασης
ένταξης πράξεων. Η ημερομηνία έκδοσης της απόφασης
ένταξης πράξης αποτελεί το χρονικό σημείο ανάληψης
νομικής δέσμευσης για τη στήριξη της πράξης που περιλαμβάνεται σε αυτήν. Ο δικαιούχος με δική του ευθύ-
νη δύναται να ξεκινήσει την υλοποίηση των ενεργειών
ανασύστασης - αποκατάστασης μετά την ημερομηνία
εκδήλωσης του επιβεβαιωμένου συμβάντος και πριν την
έκδοση της απόφασης ένταξης πράξης.
4. Η απόφαση ένταξης πράξης ανακαλείται με ευθύνη
της ΚΔ του ΕΛ.Γ.Α. αυτεπάγγελτα ή ύστερα από αίτηση
του δικαιούχου σύμφωνα με τα οριζόμενα στη διαδικασία Ι.1.5 «Ανάκληση ένταξης πράξης» του ΣΔΕ. Δεν μπο-
ρεί να υποβληθεί αίτημα ανάκλησης ως προς τα μέρη
που έχουν ελεγχθεί και για τα οποία έχουν διαπιστωθεί
ευρήματα ή εφόσον έχει αναγγελθεί επιτόπιος έλεγχος
στον δικαιούχο. Η ανάκληση επαναφέρει το δυνητικό
δικαιούχο ή το δικαιούχο, κατά περίπτωση προσώπου,
στην κατάσταση που βρισκόταν πριν την υποβολή της
αίτησης ή του τμήματος αυτής που ανακαλείται.
5. Η απόφαση ένταξης πράξης τροποποιείται για κάθε
παρέκκλιση των στοιχείων της που θίγει τους βασικούς
όρους και προϋποθέσεις της χωρίς όμως να επηρεάζει
τις προϋποθέσεις ένταξης του δικαιούχου στο καθεστώς
ή την επιλεξιμότητα των δαπανών και δεν παρέχει αδικαιολόγητο πλεονέκτημα σε γεωργική εκμετάλλευση.
Η Πράξη τροποποιείται αυτεπάγγελτα ή ύστερα από
αίτηση του δικαιούχου σύμφωνα με τα οριζόμενα στη
διαδικασία Ι.1.6 «Τροποποίηση πράξης» του ΣΔΕ.
6. Δαπάνες, αντικείμενο τροποποίησης, καθίστανται
επιλέξιμες μετά την υποβολή της αίτησης τροποποίησης
και δεν μπορούν να συμπεριληφθούν σε αίτηση πληρωμής μέχρι την ολοκλήρωση της διαδικασίας.
7. Γίνονται αποδεκτές έως τρείς (3) τροποποιήσεις που
αφορούν ουσιώδεις ή μηπαρεκκλίσεις φυσικού και οικονομικού αντικειμένου της Πράξης.
8. Γενικές και ειδικές λεπτομέρειες σχετικές με την
ανάκληση την τροποποίηση των Πράξεων δύνανται να
ορίζονται στην Πρόσκληση.
Άρθρο 17
Παρακολούθηση υλοποίησης Πράξεων
1. Η παρακολούθηση της υλοποίησης των Πράξεων
γίνεται με ευθύνη των αρμοδίων υποκαταστημάτων του
άρθρου 28. Για την παρακολούθηση της υλοποίησης της
Πράξης με απόφαση του Προϊσταμένου του αρμοδίου
υποκαταστήματος σε κάθε υπάλληλο ανατίθεται συγκεκριμένος αριθμός Πράξεων προς παρακολούθηση. Ο
υπάλληλος αυτός είναι υπεύθυνος για την παρακολούθηση των Πράξεων που του ανατίθενται. Εντός μηνός από
τον ορισμό των υπευθύνων παρακολούθησης, με ευθύνη
του Προϊσταμένου του υποκαταστήματος, διαβιβάζεται
στην ΚΔ πίνακας με τα στοιχεία των υπευθύνων και τις αιτήσεις στήριξης που τους ανατίθεται η παρακολούθηση.
2. Έργο της παρακολούθησης είναι: α) η παρακολούθηση
της προόδου υλοποίησης της Πράξης, β) η παροχή πληροφοριών προς τους δικαιούχους για θέματα που αφορούν
την υλοποίηση της Πράξης και την υποβολή των αιτήσεων
πληρωμής, γ) ο διοικητικός έλεγχος των αιτήσεων πληρωμής και δ) η πιστοποίηση της ολοκλήρωσης της Πράξης.
3. Η παρακολούθηση της προόδου υλοποίησης της
Πράξης συνίσταται κυρίως στα ακόλουθα: α) παρακολούθηση των προθεσμιών των άρθρων 9 και 19, όπως
ορίζεται στην επόμενη παράγραφο, β) διοικητικός έλεγχος των αιτήσεων τροποποίησης, γ) παρακολούθηση
υλοποίησης τυχόν συστάσεων ως αποτέλεσμα εθνικών
και ενωσιακών ελέγχων, και δ) διαβίβαση τυχόν καταγγελιών στην ΚΔ για τη διενέργεια έκτακτων ελέγχων από
την ΕΥΔ ΣΣ ΚΑΠ ή άλλα ελεγκτικά Όργανα.
4. Ειδικά, όσον αφορά την παρακολούθηση των προθεσμιών των άρθρων 9 και 19 ενεργεί ως ακολούθως: α)
ενημερώνει εντός προθεσμίας δύο (2) μηνών, πριν την
εκπνοή των κατά περίπτωση προθεσμιών, όλους τους δικαιούχους που δεν έχουν ανταποκριθεί στις προθεσμίες
αυτές, και β) το αργότερο ένα (1) μήνα μετά την εκπνοή
των κατά περίπτωση προθεσμιών αποστέλλει στην ΚΔ
πίνακα με τους δικαιούχους που δεν έχουν ανταποκριθεί
στις κατά περίπτωση προθεσμίες.
Άρθρο 18
Διαδικασία καταβολής της ενίσχυσης
1. Μετά την έκδοση της απόφασης ένταξης ο δικαιούχος δύνανται να αιτηθεί αίτηση πληρωμής. Οι αιτήσεις
υποβάλλονται μέσω του πληροφοριακού συστήματος
του ΟΠΣΑΑ σύμφωνα με τα οριζόμενα στη διαδικασία
Ι.6.1 «Υποβολή αίτησης πληρωμής» του ΣΔΕ.
2. Η αίτηση πληρωμής μπορεί να ανακληθεί ή και να διορθωθεί από προφανή λάθη οποτεδήποτε μετά την υποβολή
της και μέχρι την ολοκλήρωση της πράξης σύμφωνα με
τα οριζόμενα στις διαδικασίες Ι.6.2 «Ανάκληση αιτήσεων
πληρωμής» και Ι.6.3. «Διόρθωση προφανών σφαλμάτων
στις αιτήσεις πληρωμής» του ΣΔΕ. Δεν μπορεί να υποβληθεί
αίτημα ανάκλησης ως προς τα μέρη που έχουν ελεγχθεί και
για τα οποία έχουν διαπιστωθεί ευρήματα ή εφόσον έχει
αναγγελθεί επιτόπιος έλεγχος στον δικαιούχο. Η ανάκληση
επαναφέρει το δικαιούχο στη θέση που βρισκόταν πριν
υποβάλει την ανακαλούμενη αίτηση πληρωμής.
3. Η ενίσχυση χορηγείται στο δικαιούχο απολογιστικά με τη μορφή επιδότησης κεφαλαίου και το ύψος της
υπολογίζεται με βάση τις πραγματοποιηθείσες δαπάνες
που έχουν εξοφληθεί και κρίνονται επιλέξιμες, μετά το
διοικητικό έλεγχο της αίτησης πληρωμής και τα ποσοστά
ενίσχυσης του άρθρου 9. Ο υπολογισμός της στήριξης
υπόκειται στους περιορισμούς και όρους του άρθρου 19.
Άρθρο 19
Περιορισμοί και όροι στην υποβολή
αιτήσεων πληρωμής
1. Η στήριξη καταβάλλεται σε μία(1) έως και τρείς (3)
δόσεις.
2. Η πρώτη αίτηση πληρωμής της στήριξης αντιστοιχεί
τουλάχιστον στο 20% του εγκεκριμένου προϋπολογιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
σμού και υποβάλλεται το αργότερο εντός αποκλειστικής
προθεσμίας έξι (6) μηνών από την ημερομηνία έκδοσης
της απόφασης ένταξης πράξης.
3. Σε πλήρως αιτιολογημένες περιπτώσεις παρέχεται
τρίμηνη παράταση της προθεσμίας υποβολής της πρώτης αίτησης πληρωμής της στήριξης. Η παράταση χορη-
γείται με την διαδικασία της τροποποίησης της πράξης
ύστερα από αίτηση του δικαιούχου στην οποία τεκμηριώνονται οι λόγοι για τους οποίους αιτείται την παράταση.
Παρελθούσης άπρακτης και της προθεσμίας αυτής η
απόφαση ένταξης πράξης ανακαλείται αυτοδίκαια.
4. Σε περίπτωση αποκατάστασης φυτικού κεφαλαίου
η αίτηση πληρωμής περιλαμβάνει αποκαταστάσεις που
αφορούν ολόκληρα αγροτεμάχια.
Άρθρο 20
Διοικητικός έλεγχος αιτήσεων πληρωμής Καταβολή της ενίσχυσης
1. Μετά την υποβολή των αιτήσεων πληρωμής διενεργείται διοικητικός έλεγχος (έλεγχος) σύμφωνα με
τα οριζόμενα στη διαδικασία Ι.6.4 «Διοικητικός έλεγχος
και έγκριση αιτήσεων πληρωμής ή προκαταβολής» του
ΣΔΕ προκειμένου με διαφανείς και χωρίς αποκλεισμούς
διαδικασίες να πιστοποιηθεί η ορθή εκτέλεση του οικονομικού και φυσικού αντικειμένου των δαπανών και να
καταβληθεί η αναλογούσα στήριξη (ενίσχυση). Ο έλεγχος των αιτήσεων πληρωμής διενεργείται με ευθύνη του
ΕΛΓΑ από τον υπεύθυνο παρακολούθησης, στην έδρα
του αρμόδιου υποκαταστήματος του ΕΛΓΑ. Η εξόφληση
κάθε δαπάνης (τμηματική ή ολική), για να είναι επιλέξιμη,
πρέπει να είναι σύμφωνη με τις διατάξεις της ισχύουσας
κάθε φορά φορολογικής νομοθεσίας. Ειδικά, ο έλεγχος
της τελευταίας (τελικής) αίτησης πληρωμής περιλαμβάνει και μία επιτόπια επίσκεψη που διενεργείται από τον
υπεύθυνο παρακολούθησης, με την υποστήριξη Επιτροπής Επιτόπιας Επίσκεψης του άρθρου 22.
2. Με την ολοκλήρωση του ελέγχου της αίτησης πληρωμής ο υπεύθυνος παρακολούθησης συντάσσει φά-
κελο πληρωμής και τον διαβιβάζει στον ΟΠΕΚΕΠΕ. Ο
ΟΠΕΚΕΠΕ μετά την παραλαβή του φακέλου πληρωμής
προβαίνει στις ενέργειες που ορίζονται στην διαδικασία
Ι.6.5 «Καταβολή της δημόσιας ενίσχυσης» του ΣΔΕ προκειμένου να καταβάλλει την ενίσχυση στον δικαιούχο.
3. Η ενίσχυση καταβάλλεται στον δικαιούχο από τον
ΟΠΕΚΕΠΕ σε τραπεζικό λογαριασμό που τηρεί σε χρηματοπιστωτικό ίδρυμα ο δικαιούχος και δηλώνει με την
αίτηση πληρωμής. Δικαιούχοι φυσικά πρόσωπα που δηλώνουν «κοινούς» λογαριασμούς υποβάλλουν υπεύθυνη
δήλωση του ν. 1599/1986 (Α’ 75), με την οποία αποδέχονται την αποποίηση της ευθύνης των αρμόδιων αρχών
από την είσπραξη της στήριξης από συγκύριο του λογαριασμού. Δικαιούχοι νομικά πρόσωπα ή Ομάδες/Ορ-
γανώσεις Γεωργών δηλώνουν εταιρικό λογαριασμό και
όχι προσωπικούς των εταίρων, μετόχων ή μελών. Στήριξη
νομικών προσώπων ή Ομάδες/Οργανώσεις Γεωργών δεν
καταβάλλεται σε προσωπικούς λογαριασμούς εταίρων,
μετόχων ή μελών.
4. Δικαιούχοι που δεν συμφωνούν με το αποτέλεσμα
του ελέγχου δύνανται εφόσον το επιθυμούν να υποβάλουν ενδικοφανή προσφυγή (προσφυγή) κατά την έν-
νοια του άρθρου 25 του ν. 2690/99 (Α’ 45), σύμφωνα με
τα οριζόμενα στη διαδικασία I.6.5 «Καταβολή δημόσιας
ενίσχυσης» του ΣΔΕ στην ΚΔ του ΕΛ.Γ.Α..
5. Γενικές και ειδικές λεπτομέρειες απαραίτητες για τον
διοικητικό έλεγχο των αιτήσεων πληρωμής δύνανται να
ορίζονται στην Πρόσκληση.
Άρθρο 21
Ολοκλήρωση και έναρξη
μακροχρόνιων δεσμεύσεων
1. Η ολοκλήρωση της πράξης συντελείται τη χρονική
στιγμή κατά την οποία ολοκληρώνεται το φυσικό και
οικονομικό αντικείμενο της, καθίστανται λειτουργικές οι
δαπάνες και επιβεβαιώνεται η τήρηση των υποχρεώσεων του δικαιούχου, όπως αυτές ορίζονται στην απόφαση
ένταξης πράξης και στην παρούσα.
2. Ο έλεγχος ολοκλήρωσης της πράξης διενεργείται
σύμφωνα με τα οριζόμενα στη διαδικασία Ι.6.6 «Ολοκλήρωση Πράξης» του ΣΔΕ, από τον υπεύθυνο παρακολού-
θησης με την υποστήριξη της Επιτροπής του άρθρου 22,
κατά τη διάρκεια της επιτόπιας επίσκεψης του διοικητικού ελέγχου της τελικής αίτησης πληρωμής.
3. Με ευθύνη του Προέδρου της επιτροπής συμπληρώνεται το Φύλλο Ολοκλήρωσης Πράξης στο Πληρο-
φοριακό Σύστημα.
4. Μετά τον έλεγχο της ολοκλήρωσης και σύμφωνα
με τα οριζόμενα στη διαδικασία Ι.6.6 «Ολοκλήρωση
Πράξης» του ΣΔΕ εκδίδεται με απόφαση του Γενικού
Γραμματέα Ενωσιακών Πόρων και Υποδομών απόφαση
ολοκλήρωση πράξης.
5. Η πράξη αποδεσμεύεται από τις υποχρεώσεις του
καθεστώτος μετά την πάροδο πέντε ετών από την ημερομηνία τελικής πληρωμής (μακροχρόνιες υποχρεώ-
σεις).
6. Κατά τη διάρκεια της πενταετίας, την ευθύνη της
παρακολούθησης των μακροχρονίων έχει η ΕΥΔ ΣΣ ΚΑΠ.
Την περίοδο αυτή ισχύουν αναλογικά τα οριζόμενα στην
παρούσα για την περίοδο παρακολούθησης της υλοποίησης της επενδυτικής πρότασης της πράξης.
7. Ο υπεύθυνος υλοποίησης είναι υπεύθυνος για τον
έλεγχο της ΕΑΕ και της αναζήτησης της από τον δικαιούχο όταν αυτός δεν την προσκομίζει σύμφωνα με τις
υποχρεώσεις του.
Άρθρο 22
Όργανα διοικητικού ελέγχου αιτήσεων
πληρωμής - Ολοκλήρωσης πράξης
1. Ο έλεγχος των αιτήσεων πληρωμής διενεργείται με
ευθύνη του ΕΛΓΑ από τον υπεύθυνο παρακολούθησης
στην έδρα του αρμόδιου υποκαταστήματος.
2. Ο διοικητικός έλεγχος της τελικής αίτησης πληρωμής καθώς και ο έλεγχος της ολοκλήρωσης της Πράξης
διενεργείται με την υποστήριξη της Επιτροπής Επιτόπιας
Επίσκεψης (Επιτροπή).
3. Η Επιτροπή είναι τριμελής, εδρεύει στο αρμόδιο
υποκατάστημα, αποτελείται από υπαλλήλους του ΕΛΓΑ
ή υπαλλήλους του ΥΠΑΑΤ, όπου ένας εκ των τριών θα είναι μηχανικός και ως Πρόεδρος θα ορίζεται ο υπάλληλος
υπεύθυνος για την παρακολούθηση της Πράξης.Η ΕπιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
τροπή συστήνεται με απόφαση του Προέδρου του ΕΛΓΑ.
Η Επιτροπή συγκροτείται με πρόσκληση του Προέδρου
της, ο οποίος είναι υπεύθυνος για την εύρυθμη λειτουργία
της. Οι αποφάσεις της Επιτροπής λαμβάνονται πλειοψηφικά, εφόσον υπάρχει απαρτία. Απαρτία υφίσταται όταν
είναι παρόντα και τα τρία μέλη της Επιτροπής. Σε κάθε
περίπτωση καταγράφονται οι απόψεις της μειοψηφίας.
4. Σε περίπτωση που το «καταστροφικό αίτιο» έπληξε
κτιριακές εγκαταστάσεις και μηχανήματα/εξοπλισμό, ή
την ποιότητα του εδάφους των γεωργικών εκμεταλλεύσεων καθώς και τις δημόσιες υποδομές που έχουν άμεση
σχέση με το γεωργικό παραγωγικό δυναμικό, τα κλιμάκια
που θα ελέγχουν δύναται να είναι μικτά αποτελούμενα
από στελέχη των συναρμόδιων υπηρεσιών.
5. Η εξέταση των προσφυγών στο αποτέλεσμα του
διοικητικού ελέγχου των αιτήσεων πληρωμής διενεργείται από Επιτροπή Προσφυγών Αιτήσεων Πληρωμής, η
οποία συγκροτείται στην Κεντρική Διοίκηση του ΕΛΓΑ. Η
Επιτροπή Προσφυγών Αιτήσεων Πληρωμής συνίσταται
με απόφαση του Προέδρου του ΕΛΓΑ, είναι τριμελής,
εδρεύει στην ΚΔ και αποτελείται από υπαλλήλους της ΚΔ.
Τουλάχιστον ένα (1) από τα τρία (3) μέλη της Επιτροπής
είναι γεωτεχνικός ή τεχνολόγος γεωπονίας. Η Επιτροπή
Προσφυγών Αιτήσεων Πληρωμής συγκροτείται με απόφαση του Προέδρου της, ο οποίος είναι υπεύθυνος και
για την εύρυθμη λειτουργία της. Με ίδια ή όμοια απόφαση καθορίζεται και κάθε αναγκαία λεπτομέρεια για τη
λειτουργία της Επιτροπής. Οι αποφάσεις της Επιτροπής
λαμβάνονται πλειοψηφικά εφόσον υπάρχει απαρτία.
Απαρτία υφίσταται όταν είναι παρόντα και τα τρία μέλη
της Επιτροπής. Σε κάθε περίπτωση καταγράφονται οι
απόψεις της μειοψηφίας.
6. Αναλόγως του όγκου των προσφυγών και των υπηρεσιακών αναγκών δύνανται να συνίστανται περισσότε-
ρες Επιτροπές Προσφυγών Αιτήσεων Πληρωμής.
7. Για τις ανάγκες εξέτασης των προσφυγών στο αποτέλεσμα του διοικητικού ελέγχου των αιτήσεων πληρωμής
δύνανται να χρησιμοποιηθούν και οι Επιτροπές Προσφυγών Αιτήσεων στήριξης, εφόσον παρέχουν εχέγγυα
αμεροληψίας.
Άρθρο 23
Έλεγχοι του συστήματος
διαχείρισης και ελέγχου
1. Για τη διασφάλιση της χρηστής δημοσιονομικής
διαχείρισης διενεργούνται έλεγχοι στον ΕΛΓΑ ή στους
δικαιούχους. Οι έλεγχοι διενεργούνται από Εθνικά ή Ενωσιακά Όργανα ελέγχου. Οι υποκείμενοι σε έλεγχο υπο-
χρεούνται να δέχονται και να διευκολύνουν τον έλεγχο,
καθώς και να παρέχουν κάθε απαραίτητη για τον έλεγχο
πληροφορία, στοιχείο ή έγγραφο.
2. Η ΕΥΔ ΣΣ ΚΑΠ είναι υπεύθυνη για την οργάνωση και
τον καθορισμό όλων των διαδικασιών που σχετίζονται
με τους ελέγχους του κεφαλαίου ΙΙΙ.2 του ΣΔΕ.
Άρθρο 24
Ανωτέρα Βία και εξαιρετικές περιπτώσεις
1. Σύμφωνα με τον Καν. 1306/2013, άρθρο 2 αναγνωρίζονται ως ανωτέρα βία και εξαιρετικές περιπτώσεις οι
ακόλουθες ιδίως περιπτώσεις: α) θάνατος του δικαιούχου, β) μακροχρόνια ανικανότητα του δικαιούχου προς
εργασία, γ) σοβαρή φυσική καταστροφή που προκαλεί
σημαντική ζημιά στη γεωργική εκμετάλλευση, δ) καταστροφή, λόγω ατυχήματος, κτιρίων της εκμετάλλευσης
που χρησιμοποιούνται για την εκτροφή ζώων, ε) επιζωοτία ή νόσος των φυτών, που πλήττει αντιστοίχως ένα
μέρος ή το σύνολο των ζώων ή των καλλιεργειών του δικαιούχου, στ) απαλλοτρίωση του συνόλου ή σημαντικού
τμήματος της εκμετάλλευσης, εφόσον δεν ήταν προβλέψιμη κατά την ημέρα υποβολής της αίτησης στήριξης.
2. Οι περιπτώσεις ανωτέρας βίας κοινοποιούνται εγγράφως στο αρμόδιο υποκατάστημα του ΕΛΓΑ από τον
δικαιούχο ή τον έλκοντα εξ αυτού δικαιώματα το αργότερο εντός διαστήματος δεκαπέντε (15) εργάσιμων
ημερών από τη στιγμή που αυτός είναι σε θέση να πράξει
αναλόγως. Στη σχετική κοινοποίηση περιλαμβάνονται
και τα απαραίτητα αποδεικτικά στοιχεία.
3. Οι περιπτώσεις ανωτέρας βίας για να ληφθούν υπόψη από τον ΕΛΓΑ πρέπει να εκδηλώθηκαν μετά την απο-
δοχή της απόφασης ένταξης.
Άρθρο 25
Επικοινωνία υποψηφίου ή
δικαιούχου με αρμόδιες αρχές
1. Η επικοινωνία μεταξύ των αρμόδιων αρχών και του
υποψηφίου ή του δικαιούχου κατά περίπτωση προσώπου
πραγματοποιείται μέσω ηλεκτρονικού ταχυδρομείου.
2. Ο υποψήφιος ή ο δικαιούχος, κατά περίπτωση προσώπου, αποδέχεται ότι τα μηνύματα που αποστέλλονται
μέσω ηλεκτρονικού ταχυδρομείου στην ηλεκτρονική
διεύθυνση που έχει δηλωθεί στο ΠΣΚΕ επέχουν θέση
ενημέρωσης του και συνεπάγονται την έναρξη όλων
των έννομων συνεπειών και προθεσμιών καθώς και τις
προβλεπόμενες κυρώσεις σε περίπτωση αθέτησης των
υποχρεώσεων εκ μέρους τους.
3. Σε περίπτωση συνεχούς αδυναμίας επικοινωνίας με
μήνυμα ηλεκτρονικού ταχυδρομείου οι αρμόδιες αρχές
ενημερώνουν με συστημένη επιστολή τον υποψήφιο ή
τον δικαιούχο, κατά περίπτωση προσώπου, προκειμένου
να αποκαταστήσει την ηλεκτρονική επικοινωνία.
4. Όταν για αντικειμενικούς λόγους είναι αδύνατη η
επικοινωνία μέσω ηλεκτρονικού ταχυδρομείου τότε η
επικοινωνία γίνεται με συστημένη επιστολή ή με κάθε
άλλο πρόσφορο μέσο που τεκμηριωμένα αποδεικνύει
την παραλαβή της ενημέρωσης από τον υποψήφιο ή
τον δικαιούχο κατά περίπτωση προσώπου.
Άρθρο 26
Υποχρεώσεις δικαιούχων
1. Οι δικαιούχοι του καθεστώτος αναλαμβάνουν υποχρεώσεις τόσο κατά τη διάρκεια της περιόδου υλοποί-
ησης της πρότασης αποκατάστασης όσο και μετά την
ολοκλήρωση της υλοποίησής της και την έναρξη της παραγωγικής λειτουργίας της (μακροχρόνιες υποχρεώσεις).
2. Στη διάρκεια υλοποίησης της πρότασης αποκατάστασης, οι δικαιούχοι αναλαμβάνουν: α) να υλοποιήσουν
τις εγκεκριμένες δαπάνες σύμφωνα με την υποβληθείσα
αίτηση στήριξης όπως αυτή εγκρίθηκε από τις αρμόδιες
αρχές, την απόφαση ένταξης πράξης και την παρούσα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
β) να υποβάλουν την πρώτη αίτηση πληρωμής εντός
των προθεσμιών του άρθρου 19, γ) να ολοκληρώνουν
την υλοποίηση της επενδυτικής πρότασης εντός των
προθεσμιών του άρθρου 9, δ) να τηρούν τις υποχρεώσεις δημοσιότητας του άρθρου 29 τη στιγμή υποβο-
λής της τελευταίας (τελικής) αίτησης πληρωμής, ε) να
παρέχουν κάθε σχετική πληροφόρηση προκειμένου να
διευκολύνουν τις αρμόδιες αρχές στην παρακολούθηση
της πορείας υλοποίησης του φυσικού και οικονομικού
αντικειμένου της επενδυτικής πρότασης, στ) να καταχωρούν σε χωριστό λογιστικό σύστημα ή χρησιμοποιώντας
ξεχωριστή κωδικοποίηση όλες τις πράξεις που σχετίζονται με την υλοποίηση του οικονομικού αντικειμένου της
επενδυτικής τους πρότασης και να είναι σύμφωνες με
τις διατάξεις της Φορολογικής Διοίκησης καθώς και να
παρέχουν πρόσβαση στις αρμόδιες αρχές, ζ) να διατηρούν σε ξεχωριστό αρχείο όλα τα παραστατικά που σχε-
τίζονται με την υλοποίηση του φυσικού και οικονομικού
αντικειμένου, προκειμένου να είναι δυνατή από τις αρμόδιες αρχές η επαλήθευση και ο έλεγχος των πληρωμών,
η) να αποδέχονται και να διευκολύνουν τους ελέγχους
των αρμοδίων αρχών και να προσκομίζουν οποιαδήποτε
παραστατικά ζητηθούν σχετικά με την ορθή εκτέλεση
του φυσικού και οικονομικού αντικειμένου, προκειμένου να είναι δυνατή η επαλήθευση και ο έλεγχός του,
και θ) να υποβάλλουν κατ’ έτος Ενιαία Αίτηση Ενίσχυσης. Επίσης αποδέχονται αδιαφιλονίκητα τη διαδικασία
επικοινωνίας του άρθρου 25 και τις έννομες και λοιπές
συνέπειες που προκύπτουν από αυτή.
3. Μετά την ολοκλήρωση της υλοποίησης της πρότασης αποκατάστασης και για πέντε (5) χρόνια από
την τελική πληρωμή, οι δικαιούχοι αναλαμβάνουν
τις ακόλουθες μακροχρόνιες υποχρεώσεις: α) να διατηρούν τους όρους και τις προϋποθέσεις ένταξής
τους, όπως αυτοί ορίζονται στην παρούσα και στην
απόφαση ένταξης, β) να υποβάλλουν κατ’ έτος Ενιαία Αίτηση Ενίσχυσης, γ) να τηρούν τις υποχρεώσεις
δημοσιότητας του άρθρου 29, δ) να αποδέχονται και
να διευκολύνουν τους ελέγχους των αρμοδίων αρχών
και να προσκομίζουν οποιαδήποτε παραστατικά ζητηθούν σχετικά με την ορθή εκτέλεση του φυσικού
και οικονομικού αντικειμένου προκειμένου να είναι
δυνατή η επαλήθευση και ο έλεγχός του, ε) να μην έχει
επέλθει παύση της παραγωγικής δραστηριότητας ή
μετεγκατάσταση της εκτός των περιοχών εφαρμογής
του καθεστώτος, στ) να μην έχουν επέλθει σημαντικές αλλαγές οι οποίες να επηρεάζουν τη φύση της
επένδυσης, τους στόχους ή την εφαρμογή των όρων
που θα μπορούσαν να υπονομεύσουν τους στόχους
του καθεστώτος, ζ) να μην έχει επέλθει αλλαγή του
ιδιοκτησιακού καθεστώτος μέρους ή του συνόλου
των επενδυτικών δαπανών, η οποία παρέχει αδικαιολόγητο πλεονέκτημα σε γεωργική εκμετάλλευση.
Επίσης αποδέχονται αδιαφιλονίκητα την διαδικασία
επικοινωνίας του άρθρου 25 και τις έννομες και λοιπές
συνέπειες που προκύπτουν από αυτή.
4. Δικαιούχοι που δεν τηρούν τις δεσμεύσεις τους χωρίς την τεκμηρίωση περιπτώσεων ανωτέρας βίας του
άρθρου 24, υφίστανται τις επιπτώσεις του άρθρου 27.
5. Στην πρόσκληση δύναται να περιλαμβάνονται επιπλέον υποχρεώσεις (ειδικές υποχρεώσεις) κατά περίπτω-
ση καλλιέργειας/ζωικού κεφαλαίου.
Άρθρο 27
Κυρώσεις από την αθέτηση των όρων, των
προϋποθέσεων και των υποχρεώσεων.
1. Δικαιούχοι που δεν συμμορφώνονται με τα οριζόμενα στο άρθρο 26 υπόκεινται στις κυρώσεις του παρόντος
άρθρου.
2. Η αίτηση στήριξης ανακαλείται και τυχόν ενίσχυση
ανακτάται ως αχρεωστήτως καταβληθείσα στις ακόλουθες περιπτώσεις: α) όταν δηλώνονται ψευδή στοιχεία με
σκοπό τη χρηματοδότηση στο πλαίσιο του καθεστώτος.
Ειδικά στην περίπτωση αυτή ο δικαιούχος αποκλείεται
από το καθεστώς το ημερολογιακό έτος της μη συμμόρφωσης και το επόμενο, β) όταν διαπιστωθεί ότι δεν
πληρούνται τα κριτήρια επιλεξιμότητας, γ) όταν η πρώτη
αίτηση πληρωμής δεν υποβάλλεται εντός των προθεσμιών του άρθρου 19, δ) όταν δεν παρέχεται πρόσβαση
στις λογιστικές εγγραφές που έχουν σχέση με την ορθή
υλοποίηση του φυσικού και οικονομικού αντικειμένου,
ε) όταν ο δικαιούχος αρνείται ή εμποδίζει την επιτόπια
επίσκεψη του διοικητικού ελέγχου ή τους ελέγχους του
συστήματος διαχείρισης και ελέγχου, στ) όταν δεν είναι δυνατή η ολοκλήρωσης της επενδυτικής πρότασης,
ζ) όταν διαπιστωθεί μη νόμιμη λειτουργία της γεωργικής
εκμετάλλευσης χωρίς δυνατότητα θεραπείας.
3. Επιβάλλεται κύρωση 0,5% της ενίσχυσης, στις ακόλουθες περιπτώσεις: α) όταν δεν παρέχεται κάθε σχετική
πληροφόρηση εκ μέρους του δικαιούχου προκειμένου
να διευκολύνονται οι αρμόδιες αρχές στην παρακολούθηση της πορείας υλοποίησης του φυσικού και οι-
κονομικού αντικειμένου της επενδυτικής πρότασης,
β) όταν δεν τηρείται η καταχώρηση σε χωριστό λογιστικό
σύστημα ή δεν χρησιμοποιείται ξεχωριστή λογιστική
κωδικοποίηση, γ) όταν τα παραστατικά που σχετίζονται
με την υλοποίηση του φυσικού και οικονομικού αντικειμένου δεν διατηρούνται σε ξεχωριστό αρχείο, δ) όταν
δεν τηρούνται οι υποχρεώσεις δημοσιότητας, ε) όταν
διαπιστωθεί μη νόμιμη λειτουργία της γεωργικής εκμετάλλευσης με δυνατότητα θεραπείας της.
4. Όταν κατά τη διάρκεια του διοικητικού ελέγχου
της αίτησης πληρωμής διαπιστωθεί ότι δεν τηρούνται
οι υποχρεώσεις δημοσιότητας ο μεν διοικητικός έλεγχος
της αίτησης πληρωμής ολοκληρώνεται κανονικά η δε
αναλογούσα ενίσχυση δεν καταβάλλεται μέχρι την οριστική συμμόρφωση με τις προϋποθέσεις δημοσιότητας.
Συγχρόνως επιβάλλεται η κύρωση της περίπτωσης δ’ της
προηγούμενης παραγράφου.
5. Μετά την ολοκλήρωση της Πράξης η ενίσχυση
ανακτάται στο σύνολό της στις ακόλουθες περιπτώσεις:
α) όταν διαπιστωθεί η παύση της λειτουργίας της γεωργικής εκμετάλλευσης, β) όταν έχει επέλθει αλλαγή του
ιδιοκτησιακού καθεστώτος της γεωργικής εκμετάλλευσης, χωρίς την έγκριση του ΕΛ.Γ.Α., γ) όταν διαπιστωθεί
μη νόμιμη λειτουργία της γεωργικής εκμετάλλευσης
χωρίς δυνατότητα θεραπείας, δ) όταν έχουν επέλθει
σημαντικές αλλαγές οι οποίες να επηρεάζουν τη φύση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
της επένδυσης, τους στόχους ή την εφαρμογή των όρων
που θα μπορούσαν να υπονομεύσουν τους στόχους του
καθεστώτος, ε) όταν παρέχεται αδικαιολόγητο πλεονέκτημα στη γεωργική εκμετάλλευση.
6. Οι κυρώσεις του παρόντος άρθρου δεν επιβάλλονται
στην περίπτωση που η μη συμμόρφωση οφείλεται σε
ανωτέρα βία κοινοποιούμενη εντός των προβλεπόμενων
προθεσμιών. Ομοίως δεν επιβάλλονται στην περίπτωση
που η μη συμμόρφωση οφείλεται σε σφάλμα αρμόδιας
ή άλλης αρχής και το σφάλμα αυτό δεν μπορούσε να
εντοπιστεί εύλογα από τον δικαιούχο.
7. Στις μη επιλέξιμες δαπάνες επιβάλλονται οι κυρώσεις των επόμενων παραγράφων.
8. Όταν κατά την διάρκεια του διοικητικού ελέγχου των
αιτήσεων πληρωμής διαπιστωθεί ότι δαπάνη δεν δικαιολογείται σύμφωνα με τα οριζόμενα από την Φορολογική
Διοίκηση δεν καταβάλλεται η αναλογούσα ενίσχυση.
9. Όταν κατά τη διάρκεια του διοικητικού ελέγχου των
αιτήσεων πληρωμής πιστοποιηθεί διαφορά άνω του 10%
μεταξύ του ποσού (Χ) που αιτείται ο δικαιούχος με την
αίτηση πληρωμής του και του ποσού (Υ) που πιστοποιείται από τον διοικητικό έλεγχο, τότε το ποσόν (Ζ) που
πραγματικά καταβάλλεται στο δικαιούχο προσδιορίζεται
από τη σχέση: Ζ = Υ - (Χ-Υ). Το ποσό αυτό δεν μπορεί
να υπερβαίνει το ποσό της στήριξης. Η διαφοροποίηση (μείωση) δεν εφαρμόζεται στην περίπτωση που ο
δικαιούχος μπορεί να αποδείξει ότι δεν ευθύνεται για
την προσθήκη του ποσού που υπερβαίνει το επιλέξιμο
ή όταν οι αρμόδιες αρχές κρίνουν, με κάθε πρόσφορο
μέσο, ότι ο εν λόγω δικαιούχος δεν ευθύνεται για την
προσθήκη.
10. Τα οριζόμενα στην προηγούμενη παράγραφο
εφαρμόζονται και σε δαπάνες που κρίνονται μη επιλέξιμες κατά τη διάρκεια των ελέγχων του Συστήματος
Διαχείρισης και Ελέγχου. Σε αυτή την περίπτωση οι
δαπάνες που εξετάζονται είναι οι σωρευτικές δαπάνες
που προκύπτουν από το συγκεκριμένο έλεγχο με την
επιφύλαξη των αποτελεσμάτων προηγούμενων ελέγχων
του Συστήματος Διαχείρισης και Ελέγχου. Δαπάνες που
κρίνονται μη επιλέξιμες κατά την διάρκεια ελέγχων του
Συστήματος Διαχείρισης και Ελέγχου που πραγματοποιούνται πριν την ολοκλήρωση της Πράξης δεν αντικαθί-
στανται από άλλες επιλέξιμες.
Άρθρο 28
Αρμόδιο υποκατάστημα υποβολής αιτήσεων
1. Το αρμόδιο υποκατάστημα υποβολής των αιτήσεων στήριξης, τροποποίησης και πληρωμής νοείται το
υποκατάστημα του ΕΛΓΑ στη χωρική αρμοδιότητα του
οποίου εμφανίζεται η ζημιά.
2. Στην περίπτωση που η ζημιά εκτείνεται στη χωρική
αρμοδιότητα περισσοτέρων του ενός υποκαταστήματος, αρμόδιο υποκατάστημα νοείται αυτό στη χωρική
αρμοδιότητά του οποίου βρίσκεται ο τόπος της μόνιμης κατοικίας ή η έδρα του δικαιούχου κατά περίπτωση
προσώπου.
3. Για αιτήσεις που υποβάλλονται σε αναρμόδιο υποκατάστημα εφαρμόζονται οι διατάξεις του άρθρου 4 του
ν. 2690/99 (Α’ 45).
Άρθρο 29
Γενικές διατάξεις
1. Η υποβολή του αποδεικτικού κατάθεσης στο πληροφοριακό σύστημα ΟΠΣΑΑ της αίτησης στήριξης και
του φυσικού φακέλου της ορίζεται σε δεκαπέντε (15)
ημέρες το αργότερο μετά την καταληκτική ημερομηνία
υποβολής των αιτήσεων στήριξης. Με την παρέλευση
της ως άνω προθεσμίας, χωρίς την επίκληση περιστατικών ανωτέρας βίας, η αίτηση απορρίπτεται.
2. Η προθεσμία υποβολής του αποδεικτικού κατάθεσης στο πληροφοριακό σύστημα ΟΠΣΑΑ αίτησης πλη-
ρωμής/τροποποίησης και του φυσικού φακέλου της,
όπου αυτός προβλέπεται, ορίζεται σε δεκαπέντε (15)
ημέρες το αργότερο από την ημερομηνία οριστικοποίησης της αίτησης στο πληροφοριακό σύστημα ΟΠΣΑΑ.
Με την παρέλευση της ως άνω προθεσμίας, χωρίς την
επίκληση περιστατικών ανωτέρας βίας, η αίτηση απορρίπτεται και ο δικαιούχος μπορεί να επανέλθει εκ νέου
με νέα αίτηση.
3. Η προθεσμία υποβολής προσφυγής στο πόρισμα
των διοικητικών ελέγχων ορίζεται σε δεκαπέντε (15)
ημέρες από την κοινοποίηση των αποτελεσμάτων του
ελέγχου. Με την παρέλευση της ως άνω προθεσμίας,
χωρίς την επίκληση περιστατικών ανωτέρας βίας, η αίτηση απορρίπτεται.
4. Τα προσωπικά δεδομένα των δικαιούχων δημοσιοποιούνται σύμφωνα με τις διατάξεις του άρθρου
113 του Καν. (ΕΕ) αριθ. 1306/2013 και ενδέχεται να
αποτελέσουν αντικείμενο επεξεργασίας από τις αρχές ελέγχου και διερεύνησης της Ευρωπαϊκής Ένωσης
και των κρατών μελών για λόγους διασφάλισης των
οικονομικών συμφερόντων της. Σε κάθε περίπτωση
τηρούνται οι διατάξεις της Οδηγίας 95/46/ΕΚ, του Καν.
(ΕΚ) 45/2001και του Καν. 2016/679 περί προστασίας
των προσωπικών δεδομένων.
5. Ο δικαιούχος υποχρεούται σε δημοσιοποίηση της
χρηματοδότησης της επενδυτικής του πρότασης σύμφωνα με τα οριζόμενα στο άρθρο 13 και το Παράρτημα
ΙΙΙ του Καν. (ΕΕ) 808/2014.
6. Τα έγγραφα και στοιχεία του καθεστώτος της παρούσας (υπουργικές αποφάσεις, ενέργειες δημοσιο-
ποίησης, εγκύκλιοι, απαντήσεις σε ερωτήματα κ.λπ.)
αρχειοθετούνται στην ΚΔ με ευθύνη της αρμόδιας Δ/
νσης του ΕΛ.Γ.Α..
7. Οι Πράξεις αρχειοθετούνται στα αρμόδια υποκαταστήματα του ΕΛ.Γ.Α. με ευθύνη του υπεύθυνου παρα-
κολούθησης. Κάθε Πράξη αρχειοθετείται αυτοτελώς. Το
αρχείο της Πράξης περιλαμβάνει όλα τα έγγραφα που
σχετίζονται με την Πράξη και συνοδεύεται με πίνακα
στον οποίον καταγράφονται τα σχετικά έγγραφα. Για
κάθε έγγραφο καταχωρούνται: α) ημερομηνία, β) πρωτόκολλο και γ) θέμα.
Άρθρο 30
Τελικές Διατάξεις
1. Εξουσιοδοτείται ο Πρόεδρος του ΕΛΓΑ όπως με
εγκυκλίους του καθορίζει λεπτομέρειες εφαρμογής για
τα άρθρα της παρούσας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
2. Για την ορθή και αποτελεσματική εφαρμογή του καθεστώτος ο ΕΛ.Γ.Α. έχει δυνατότητα πρόσβασης σε όλα
τα ηλεκτρονικά αρχεία του ΥΠΑΑΤ που σχετίζονται με το
καθεστώς και δεν εξυπηρετούνται από το πληροφοριακό
σύστημα ΟΠΣΑΑ. Με απόφαση Υπουργού Αγροτικής
Ανάπτυξης και Τροφίμων, ύστερα από εισήγηση του
Προέδρου του ΕΛ.Γ.Α. η οποία έπεται εισήγησης της αρμόδιας Δ/νσης του ΕΛ.Γ.Α., καθορίζονται τα ηλεκτρονικά
αρχεία στα οποία δύναται να έχει πρόσβαση ο ΕΛ.Γ.Α. και
κάθε άλλη αναγκαία λεπτομέρεια.
3. Για τη διασφάλιση της αρχής της αμεροληψίας της
διοίκησης, υπάλληλοι που συμμετέχουν σε πρωτοβάθμια όργανα ελέγχου δεν μπορούν να συμμετάσχουν
σε δευτεροβάθμια όργανα ελέγχου τα οποία κρίνουν
πρωτοβάθμιες αποφάσεις των εν λόγω υπαλλήλων. Για
παράδειγμα υπάλληλος που διενήργησε τον έλεγχο αίτησης στήριξης δεν μπορεί να εξετάσει προσφυγή στον
έλεγχο αυτό, ενώ μπορεί να εξετάσει προσφυγή αίτησης
στήριξης της οποίας δεν διενήργησε τον έλεγχο.
4. Για τη διασφάλιση της αρχής της αμεροληψίας της
διοίκησης εξασφαλίζεται ότι τα πρόσωπα που συμμετέχουν στις διαδικασίες του καθεστώτος, παρέχουν
εγγυήσεις αμερόληπτης κρίσης κατά την άσκηση των
αρμοδιοτήτων τους. Στην περίπτωση διαπίστωσης σύγκρουσης συμφερόντων αιτούνται την προσωρινή ή
μόνιμη απαλλαγή τους από την άσκηση των εν λόγω
αρμοδιοτήτων. Ειδικά στην περίπτωση προσώπων που
δεν ανήκουν στις αρμόδιες αρχές υποβάλλεται σχετική
υπεύθυνη δήλωση.
5. Για τη διασφάλιση της αρχής της επιμερισμένης διαχείρισης υπάλληλος που συμμετείχε στον διοικητικό
έλεγχο αίτησης στήριξης δεν μπορεί να συμμετάσχει
στον διοικητικό έλεγχο αίτησης πληρωμής ή στους επιτόπιους ελέγχους της ίδιας αίτησης στήριξης.
6. Για τη διαφύλαξη της αρχής της χρηστής διοίκησης
και της δικαιολογημένης εμπιστοσύνης του διοικούμενου ουδεμία έννομη συνέπεια, προθεσμία ή κύρωση
επιβάλλεται εάν πρώτα οι αρμόδιοι φορείς δεν διασφαλίσουν ότι ο υποψήφιος ή ο δικαιούχος, κατά περίπτωση
προσώπου, έλαβε γνώση της διοικητικής πράξης που
τον ενημερώνει για την έννομη συνέπεια, προθεσμία
ή κύρωση.
7. Διευκρινήσεις για την εφαρμογή της παρούσας
αναρτώνται στην ιστοσελίδα του ΕΛΓΑκαι του ΠΑΑ. Ειδικά όσον αφορά διευκρινήσεις σχετικές με την υποβολή
των αιτήσεων στήριξης παρέχονται μέχρι και δεκαπέντε
(15) ημέρες πριν την καταληκτική ημερομηνία υποβολής
των αιτήσεων στήριξης.
8. Για διαδικασίες που δεν ορίζονται λεπτομερώς στην
παρούσα ισχύουν αναλογικά τα οριζόμενα στο ΣΔΕ όπως
ισχύει κάθε φορά.
9. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
ΠΑΡΑΡΤΗΜΑ 1
Ζημιογόνο αίτιο. Ορισμός και ειδικές λεπτομέρειες
χρηματοδότησης ζημιογόνου αιτίου (Το παράρτημα
αποτελεί αναπόσπαστο μέρος της ΥΑ του Υ/Μ 5.2 του
ΠΑΑ) Ζημιογόνο αίτιο
1. Το καθεστώς παρέχει στήριξη για αποκατάσταση ζημιών σε γεωργικές εκμεταλλεύσεις, δηλαδή για
ζημιές ανασύστασης φυτικού κεφαλαίου, ανασύστασης (αντικατάστασης) ζωικού κεφαλαίου και αποκα-
τάστασης κτιριακών εγκαταστάσεων, μηχανημάτων
και εξοπλισμούπου οφείλονται σε φυσικές καταστροφές, δυσμενή κλιματικά φαινόμενα και καταστροφικά
συμβάντα.
2. Σύμφωνα με την Ενωσιακή νομοθεσία (περίπτωση
ια, άρθρο 2, Καν. 1305/2013) ως «φυσική καταστροφή»
νοείται φυσικό γεγονός βιοτικής ή αβιοτικής φύσεως
που οδηγεί σε σημαντικές διαταραχές των συστημάτων
γεωργικής παραγωγής ή των δασικών δομών, προκαλώντας εντέλει σημαντικές οικονομικές ζημιές στους τομείς
της γεωργίας ή των δασών.
3. Σύμφωνα με την Ενωσιακή νομοθεσία (περ. η, άρθρο
2, Καν. 1305/2013) ως «δυσμενή κλιματικά φαινόμενα»
νοούνται καιρικές συνθήκες, όπως παγετός, καταιγίδες και
χαλάζι, πάγος, έντονη βροχόπτωση ή σοβαρή ξηρασία,
που μπορούν να εξομοιωθούν με φυσική καταστροφή.
4. Σύμφωνα με την Ενωσιακή νομοθεσία (περ.  ιβ,
άρθρο 2, Καν. 1305/2013) ως «καταστροφικό συμβάν»
νοείται απρόβλεπτο συμβάν βιοτικής ή αβιοτικής φύσεως, οφειλόμενο σε ανθρώπινη δραστηριότητα, το οποίο
οδηγεί σε σημαντικές διαταραχές των συστημάτων γεωργικής παραγωγής ή των δασικών δομών, προκαλώ-
ντας εν τέλει σημαντικές οικονομικές ζημιές στους τομείς
της γεωργίας ή των δασών.
5. Οι πιο πάνω έννοιες ενσωματώθηκαν και εξειδικεύτηκαν στην εθνική νομοθεσία μέσω του Κανονισμού Κρατικών
Οικονομικών Ενισχύσεων (ΚΟΕ), όπως ισχύει κάθε φορά.
Σύμφωνα με τον ΚΟΕ στις φυσικές καταστροφές περιλαμβάνονται: α) ο σεισμός, β) η κατολίσθηση, γ) η πλημμύρα,
δ) η χιονοστιβάδα, και ε) ο ανεμοστρόβιλος. Στα δυσμενή
κλιματικά φαινόμενα περιλαμβάνονται: α) ο παγετός, β) το
χαλάζι, γ) η ανεμοθύελλα, δ) η υπερβολική βροχόπτωση,
ε) οι υψηλές θερμοκρασίας, στ) η χιονόπτωση και ζ) η ξηρασία. Στα καταστροφικά συμβάντα είναι η πυρκαγιά.
6. Στους βιοτικούς παράγοντες περιλαμβάνονται οι
ασθένειες των ζώων, ενώ στα καταστροφικά συμβάντα
και τα περιβαλλοντικά.
7. Σύμφωνα με την Ενωσιακή νομοθεσία (περ. θ, άρθρο  2, Καν. 1305/2013) ως «ασθένειες ζώων»νοούνται
οι ασθένειες που περιλαμβάνονται στον κατάλογο ασθενειών των ζώων τον οποίον καταρτίζει ο Παγκόσμιος
Οργανισμός για την Υγεία των Ζώων ή στο παράρτημα
της απόφασης 2009/470/ΕΚ του Συμβουλίου.
8. Σύμφωνα με την Ενωσιακή νομοθεσία (περ. ι, άρθρο 2, Καν. 1305/2013) ως «περιβαλλοντικό συμβάν»
νοείται συγκεκριμένη περίπτωση ρύπανσης, μόλυνσης
ή υποβάθμισης της ποιότητας του περιβάλλοντος που
σχετίζεται με συγκεκριμένο γεγονός και με περιορισμένη
γεωγραφική έκταση. Δεν καλύπτονται οι γενικοί περιβαλλοντικοί κίνδυνοι που δεν συνδέονται με συγκεκριμένο
γεγονός, όπως η κλιματική αλλαγή και η ατμοσφαιρική
ρύπανση.
Γενικές προϋποθέσεις στήριξης ζημιών
1. Προκειμένου τα ζημιογόνα αίτια να κριθούν επιλέξιμα για χρηματοδότηση από το παρόν καθεστώς πρέπει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
αποδεδειγμένα να έχουν πλήξει μια ευρύτερη περιοχή
σε τέτοιο βαθμό ώστε να υπάρχει αντίκτυπο τόσο στην
οικονομία της περιοχής όσο και των μεμονωμένων γεωργικών εκμεταλλεύσεων. Για το σκοπό αυτό έχει ορισθεί
ένα «κατώφλι» ζημίας πέρα από το οποίο θεωρείται ότι
η ζημιά αυτή πλήττει τόσο την οικονομία μιας περιοχής
όσο και τη μεμονωμένη γεωργική εκμετάλλευση. Το κατώφλι αυτό ορίζεται στο 30% κατ’ είδος και κατηγορία
τόσο για την ευρύτερη περιοχή όσο και τη μεμονωμένη
γεωργική εκμετάλλευση.
2. Επιπλέον του κανόνα του 30% της προηγούμενης
παραγράφου για τη χρηματοδότηση ενός ζημιογόνου
αιτίου πρέπει να εκδοθεί απόφαση Αναγνώρισης με την
οποία αναγνωρίζεται το ζημιογόνο αίτιο, οι περιοχές της
επικράτειας που επλήγησαν και συνεπώς δικαιούνται
στήριξης, καθώς και κάθε άλλη αναγκαία ειδική λεπτομέρεια για την εφαρμογή της παρούσας.
ΠΑΡΑΡΤΗΜΑ 2
Εννοιολογικοί προσδιορισμοί
(Το παράρτημα αποτελεί αναπόσπαστο μέρος της ΥΑ
του Υ/Μ 5.2 του ΠΑΑ)
Αγροτεμάχιο: Το αυτοτελές τμήμα γης, το οποίο
αποτελεί ενιαία ιδιοκτησία ή εκμετάλλευση και τα
όριά του ορίζονται από όμορες ιδιοκτησίες ή φυσικά
και τεχνικά όρια ή όπως έχει δηλωθεί στη Δήλωση
Καλλιέργειας/Εκτροφής.
Αίτηση πληρωμής: Η αίτηση που υποβάλλει ο
δικαιούχος προκειμένου, μετά από σχετικό έλεγχο
από τις αρμόδιες Υπηρεσίες, να του καταβληθεί η
αναλογούσα δημόσια οικονομική στήριξη (ενίσχυση).
Η αίτηση συμπεριλαμβάνει και τον φάκελο πληρωμής.
Αίτηση στήριξης: Η αίτηση που υποβάλλει ο
ενδιαφερόμενος προκειμένου μετά την επιλογή της
από τις αρμόδιες Υπηρεσίες να υπαχθεί στο καθεστώς
ενίσχυσης. Στην αίτηση συμπεριλαμβάνεται και ο
φάκελος υποψηφιότητας.
Ανάκτηση: Η επιστροφή των αχρεωστήτως ή
παρανόμως καταβληθέντων ποσών.
Απάτη: Κάθε εκ προθέσεως πράξη ή παράλειψη, σχετικά
με: α) τη χρήση ή την υποβολή πλαστών, ανακριβών
ή ελλιπών δηλώσεων ή εγγράφων, με αποτέλεσμα
την αχρεώστητη είσπραξη ή παρακράτηση πόρων
που προέρχονται από το γενικό προϋπολογισμό
των Κοινοτήτων ή από τους προϋπολογισμούς των
οποίων η διαχείριση ασκείται από τις Κοινότητες ή για
λογαριασμό τους, β) την αποσιώπηση πληροφοριών
κατά παράβαση ειδικής υποχρέωσης, με τα αυτά
αποτελέσματα, και γ) την μη κατά προορισμό χρήση
αυτών των πόρων, για σκοπούς άλλους από αυτούς
για τους οποίους χορηγήθηκαν αρχικώς (Πράξη του
ΣΥΜΒΟΥΛΙΟΥ της 26ης Ιουλίου 1995 για την κατάρτιση
της σύμβασης σχετικά με τη προστασία των οικονομικών
συμφερόντων των Ευρωπαϊκών Κοινοτήτων).
Απόφαση Αναγνώρισης: Επίσημη αναγνώριση από
τις αρμόδιες δημόσιες αρχές των κρατών μελών ότι
σημειώθηκε φυσική καταστροφή και ότι η καταστροφή
ή τα μέτρα που ελήφθησαν σύμφωνα με την οδηγία
2000/29/ΕΚ του Συμβουλίου (1) για την εξάλειψη ή
συγκράτηση μιας φυτικής ασθένειας ή προσβολής από
παράσιτα έχει προκαλέσει καταστροφή τουλάχιστον του
30 % του σχετικού γεωργικού δυναμικού. (Σύμφωνα με
την παράγραφο 3 του άρθρου 18 του Καν. (ΕΕ) 1305/13).
Απόφαση Εκχώρησης: Η υπ’ αρ. 2323/2016 (Β’ 3290)
απόφαση του Υπουργού Αγροτικής Ανάπτυξης
και Τροφίμων περί «Εκχώρηση αρμοδιοτήτων της
Ειδικής Υπηρεσίας Διαχείρισης του Στρατηγικού
Σχεδίου Κοινής Αγροτικής Πολιτικής (ΠΑΑ) στον
Οργανισμό Ελληνικών Γεωργικών Ασφαλίσεων του
Υπουργείου Αγροτικής Ανάπτυξης και Τροφίμων, ως
Ενδιάμεσου Φορέα Διαχείρισης Πράξεων ΠΑΑ» όπως
τροποποιήθηκε και ισχύει.
Απόφαση ένταξης (πράξης): Απόφαση αρμοδίου
Οργάνου με την οποία μια αίτηση στήριξης, εφόσον
επιλεγεί, εντάσσεται στο υπομέτρο 5.2 και περιλαμβάνει
τους όρους και τις προϋποθέσεις υλοποίησης της
επενδυτικής πρότασης.
Αχρεωστήτως καταβληθέν ποσό: Κάθε δαπάνη στην
οποία δεν αντιστοιχεί ίσης αξίας παραδοθέν προϊόν,
έργο ή υπηρεσία σύμφωνα με τους όρους της
απόφασης έγκρισης πράξης με την οποία αναλήφθηκε
η υποχρέωση της δαπάνης.
Γεωργική Αποθήκη: Κάθε μόνιμη οικοδομική
κατασκευή σταθερά συνδεδεμένη με το έδαφος
(δεν έχει τη δυνατότητα αυτοκίνησης και δεν μπορεί
να ρυμουλκηθεί με απλό ή άμεσο τρόπο), η οποία
αποτελείται από τέσσερις ή τρεις (ανοικτή από την
μία πλευρά) τοίχους, η επιφάνειά της είναι μεγαλύτερη
από 4 τ.μ. και έχει ως κύρια χρήση την αποθήκευση
γεωργικών προϊόντων, εφοδίων και μηχανημάτων.
Γεωργικό Υπόστεγο: Κατασκευή η οποία φέρει
οπωσδήποτε μόνιμη στέγη, προστατεύεται από τα
όμβρια και ρέοντα νερά της βροχής και εξυπηρετεί τις
λειτουργικές ανάγκες της γεωργικής εκμετάλλευσης.
Δικαιούχος: Το φυσικό πρόσωπο (άτομο) ή το
νομικό πρόσωπο (φορέας) ή η Ομάδα - Οργάνωση
παραγωγών που εντάσσεται στο παρόν καθεστώς
ενισχύσεων του ΠΑΑ 2014- 2022, λαμβάνει δημόσια
οικονομική στήριξη (δημόσια δαπάνη) για την
υλοποίηση των εγκεκριμένων δαπανών της γεωργικής
του εκμετάλλευσης, και δεσμεύεται να εκπληρώσει τις
υποχρεώσεις του καθεστώτος.
Διοικητικός έλεγχος (αξιολόγηση) αιτήσεων στήριξης:
Οι αιτήσεις στήριξης αφού αξιολογηθούν αυτοτελώς,
όσες πληρούν τα κριτήρια επιλεξιμότητας εντάσσονται
(εγκρίνονται) στο καθεστώς.
Διοικητικοί Έλεγχοι: Οι έλεγχοι που πραγματοποιούνται
στην αίτηση πληρωμής και τροποποίησης από τους
αρμόδιους Φορείς προκειμένου να τεκμηριωθεί
η συμβατότητα των αιτήσεων με τους όρους και
προϋποθέσεις του καθεστώτος. Ειδικά, στην περίπτωση
της αίτησης πληρωμής, ο διοικητικός έλεγχος της τελικής
αίτησης πληρωμής συνοδεύεται από επιτόπια επίσκεψη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
Δυνητικός δικαιούχος: Όποιος υποβάλλει αίτηση
στήριξης και μέχρι την αποδοχή της απόφαση ένταξης.
Εθνικό Μητρώο Αγροτικών Συνεταιρισμών και άλλων
συλλογικών φορέων: Συστάθηκε με βάση το άρθρο
19 του ν. 4384/2016 (Α’ 78), όπως ισχύει κάθε φορά, και
σε αυτό εγγράφονται οι Αγροτικοί Συνεταιρισμού (ΑΣ),
οι Κλαδικοί Εθνικοί ΑΣ και Κλαδικοί ΑΣ, οι Αγροτικές
Εταιρικές Συμπράξεις, οι αναγκαστικοί συνεταιρισμοί
και το Ταμείο αγροτικής συνεταιριστικής εκπαίδευσης.
Ωφελούμενος: Το πρόσωπο, φυσικό ή νομικό, μέλος μιας
Ομάδας ή Οργάνωσης παραγωγών που ωφελείται από
την ένταξη της Ομάδας ή της Οργάνωσης στο καθεστώς.
Ενδιαφερόμενος: Οποιοδήποτε ενδιαφέρεται να
υποβάλλει αίτηση στήριξης στο παρόν καθεστώς.
Ενεργός
γεωργός:
Εισοδηματικό
κριτήριο
προσδιορισμού των γεωργών που εισήχθη με το
άρθρο 9 του Καν (ΕΕ) 1307/13 του Ευρωπαϊκού
Κοινοβουλίου και του Συμβουλίου «περί θεσπίσεως
κανόνων για άμεσες ενισχύσεις στους γεωργούς
βάσει καθεστώτων στήριξης στο πλαίσιο της Κοινής
γεωργικής πολιτικής και για την κατάργηση του Καν.
(ΕΕ) 637/2008 και του Καν. 73/2009 του Συμβουλίου»
και εναρμονίστηκε στο εθνικό δίκαιο με την υπό
στοιχεία ΥΠΑΑΤ 104/7056/2015 απόφαση «Εθνικές
επιλογές, διοικητικά μέτρα και διαδικασίες εφαρμογής
των άμεσων ενισχύσεων κατ’ εκτέλεση του Καν. (ΕΕ)
1307/2013 και του Καν. (ΕΕ) 1306/2013 του Ευρωπαϊκού
Κοινοβουλίου και του Συμβουλίου» όπως κάθε φορά
ισχύει, (παρ. 4 άρθρο 3 της υπ’ αρ. 519/135068/2023
υπουργικής απόφασης).
Ενιαία Αίτηση Ενίσχυσης: Αίτηση που υποβάλλεται
στον ΟΠΕΚΕΠΕ για την καταβολή άμεσων ενισχύσεων.
Ενίσχυση: Δημόσια οικονομική ενίσχυση-στήριξη
Εξοπλισμός γεωργικής εκμετάλλευσης: Εξοπλισμός
που είναι απαραίτητος για τη λειτουργία της γεωργικής
εκμετάλλευσης. Για τις ανάγκες του παρόντος ο
εξοπλισμός περιλαμβάνει τον εξοπλισμό θερμοκηπίων
εγκεκριμένου τύπου, τον εξοπλισμό των κτηνοτροφικών
εκμεταλλεύσεων, τα αρδευτικά συστήματα και την
αναγκαία μόνιμη υποστύλωση του φυτικού κεφαλαίου
πολυετών καλλιεργειών (ακτινίδια, παλμέτεςκ.λπ.).
Επιλέξιμη δαπάνη: Η δαπάνη που δύνανται να
χρηματοδοτηθεί στο πλαίσιο των καθεστώτων
ενίσχυσης του ΠΑΑ 2014 - 2020.
Επιτόπια επίσκεψη: Επίσκεψη στην έδρα του δικαιούχου
και στον τόπο υλοποίησης των δαπανών προκειμένου
να διαπιστωθεί η επιλεξιμότητα δαπανών που πρόκειται
να χρηματοδοτηθούν ή έχουν ήδη χρηματοδοτηθεί.
Η επιτόπια επίσκεψη είναι μέρος της διαδικασίας του
διοικητικού ελέγχου της αίτησης πληρωμής.
Επιτόπιοι έλεγχοι: Έλεγχοι οι οποίοι πραγματοποιούνται
στην έδρα του δικαιούχου και στον τόπο εγκατάστασης
των δαπανών που έχουν ήδη χρηματοδοτηθεί
προκειμένου να διαπιστωθεί η τήρηση των όρων
και προϋποθέσεων του καθεστώτος ενίσχυσης. Οι
επιτόπιοι έλεγχοι δεν σχετίζονται με τον διοικητικό
έλεγχο της αίτησης πληρωμής.
Ζωικό κεφάλαιο: Το ζωικό κεφάλαιο που υπάγεται σε
ένα από παρακάτω είδη: α) Αιγοπρόβατα, β) Βοοειδή
γ) Μελισσοσμήνη δ)Χοίροι - Κάπροι-Χοιρομητέρες και
ε) Πτηνά.
Κριτήρια επιλεξιμότητας: Προϋποθέσεις ένταξης στο
Μέτρο τύπου ΝΑΙ/ΟΧΙ. Έστω και ένα ΟΧΙ, καθιστά τον
υποψήφιο ανίκανο προς ένταξη (απορριπτόμενος).
Μη συμμόρφωση: Οποιαδήποτε περίπτωση μη
εκπλήρωσης εν όλο ή εν μέρη των κριτηρίων
επιλεξιμότητας, των δεσμεύσεων ή των λοιπών
υποχρεώσεων που συνδέονται με τους όρους
χορήγησης της στήριξης.
Μητρώο Αγροτών και Αγροτικών Εκμεταλλεύσεων
(ΜΑΑΕ): Μητρώο εγγραφής των επαγγελματιών
αγροτών, των κατόχων αγροτικών εκμεταλλεύσεων,
καθώς και των αγροτικών εκμεταλλεύσεων σύμφωνα με
τα οριζόμενα στον ν. 3874/2010 όπως κάθε φορά ισχύει.
Μητρώο Ομάδων Παραγωγών (Ομ.Π.), Οργανώσεων
Παραγωγών (Ο.Π.) και Ενώσεων τους (Ε.Ο.Π.): Μητρώο
που συστάθηκε με βάση το άρθρο 7 της υπ’  αρ.
397/18235/2017 (Β’  601) υπουργικής απόφασης,
όπως ισχύει κάθε φορά, και σε αυτό εγγράφονται
οι αναγνωρισμένες Ομάδες Παραγωγών (Ομ.Π.),
Οργανώσεις Παραγωγών (Ο.Π.) και οι Ενώσεις τους
(Ε.Ο.Π.).
Μικρομεσαία επιχείρηση: Νοούνται οι πολύ μικρές,
οι μικρές και μεσαίες επιχειρήσεις της Σύστασης
2003/361/ΕΚ.
Ολοκληρωμένο Πληροφοριακό Σύστημα Αγροτικής
Ανάπτυξης(ΟΠΣΑΑ): Το πληροφοριακό σύστημα για
την υλοποίηση των μέτρων, υπομέτρων και δράσεων
του ΠΑΑ 2014  - 2020 του Υπουργείου Αγροτικής
Ανάπτυξης και Τροφίμων, σύμφωνα με τα οριζόμενα
στο ν. 4314/2014. Επιτρέπει τη διασύνδεση με το ΠΣΚΕ
και άλλα πληροφοριακά συστήματα για την ανταλλαγή
δεδομένων που σχετίζονται με τον προγραμματισμό,
την αξιολόγηση, τη διαχείριση και τον έλεγχο του ΠΑΑ.
Ομάδες παραγωγών (Ομ.Π): Αποτελούν αυτοτελείς
νομικές οντότητες του συνεταιριστικού ή εμπορικού
δικαίου ή σαφώς οριζόμενα μέρη αυτών, στους τομείς
της γεωργίας που συγκροτούνται, αναγνωρίζονται
και λειτουργούν, σύμφωνα με τις διατάξεις του
Ενωσιακού δικαίου και τα συμπληρωματικά εθνικά
μέτρα εφαρμογής του, σύμφωνα με τον ν. 4384/2016
(Α’ 78) και την υπ’ αρ. 397/18235/17 (Β’ 601) υπουργική
απόφαση.
Οργανώσεις
παραγωγών
(Ο.Π.):
Αποτελούν
αυτοτελείς νομικές οντότητες του συνεταιριστικού ή
εμπορικού δικαίου ή σαφώς οριζόμενα μέρη αυτών,
με πλήρη δικαιοπρακτική ικανότητα, οι οποίες
συγκροτούνται, αναγνωρίζονται και λειτουργούν,
σύμφωνα με τις διατάξεις του Ενωσιακού δικαίου και
τα συμπληρωματικά εθνικά μέτρα εφαρμογής του,
σύμφωνα με τον ν. 4384/2016 (Α’ 78) και την υπ’ αρ.
397/18235/17 (Β’ 601) υπουργική απόφαση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1187/19.02.2024
Πάγιο Κεφάλαιο: Οι γεωργικές εγκαταστάσεις που
περιλαμβάνονται στις παρακάτω κατηγορίες: α)
Θερμοκήπια εγκεκριμένου τύπου, β) Κτηνοτροφικές
εγκαταστάσεις,
συμπεριλαμβανομένων
των
εγκαταστάσεων διαχείρισης αποβλήτων και γ)
Γεωργικές Αποθήκες- Γεωργικά Υπόστεγα.
Παραγωγικό Δυναμικό: Νοείται το φυτικό και ζωικό
κεφάλαιο, οι κτιριακές εγκαταστάσεις, τα μηχανήματα
και ο εξοπλισμός των γεωργικών εκμεταλλεύσεων, η
ποιότητα του εδάφους των γεωργικών εκμεταλλεύσεων
και οι δημόσιες υποδομές εξυπηρέτησης γεωργικών
εκμεταλλεύσεων.
Παρατυπία: Συνιστά κάθε παράβαση διάταξης του
κοινοτικού δικαίου που προκύπτει από πράξη ή
παράλειψη ενός οικονομικού φορέα, με πραγματικό
ή ενδεχόμενο αποτέλεσμα να ζημιωθεί o γενικός
προϋπολογισμός των Κοινοτήτων ή προϋπολογισμός
διαχειριζόμενος από τις Κοινότητες, είτε με τη μείωση
ή ματαίωση εσόδων που προέρχονται από ίδιους
πόρους που εισπράττονται απευθείας για λογαριασμό
της Κοινότητας, είτε με αδικαιολόγητη δαπάνη (άρθρο
1 Καν. (ΕΚ, ΕΥΡΑΤΟΜ) αριθ. 2988/95 του Συμβουλίου,
Σχετικά με την προστασία των οικονομικών
συμφερόντων των Ευρωπαϊκών Κοινοτήτων.)
Πράξη: Η επενδυτική πρόταση όπως αυτή εγκρίθηκε
και αποτυπώνεται στην απόφαση ένταξης πράξης.
Πρόσκληση: Η πρόσκληση εκδήλωσης ενδιαφέροντος
του άρθρου 12της παρούσας.
Προσφυγή: Η ενδικοφανής προσφυγή του άρθρου 25
του ν. 2690/2019.
Στήριξη: Δημόσια οικονομική ενίσχυση = ενίσχυση
Συλλογικά Σχήματα Γεωργών: Ομάδες ή Οργανώσεις
Παραγωγών.
Σύστημα Διαχείρισης και Ελέγχου (ΣΔΕ): Η υπ’ αρ.
1065/19-4-16 (Β’  1273) απόφαση του Υπουργού
Αγροτικής Ανάπτυξης και Τροφίμων περί «Θέσπισης
διαδικασιών του Συστήματος Διαχείρισης και Ελέγχου
του Προγράμματος «Αγροτική Ανάπτυξη της Ελλάδας
2014-2020»όπως ισχύει κάθε φορά.
Υπεύθυνη δήλωση: Η δήλωση του ν. 1599/1986 (Α’ 75) η
οποία για να γίνει δεκτή από την υπηρεσία υποβάλλεται
πρωτότυπη και με τη βεβαίωση του γνήσιου της
υπογραφής ή μέσω της πλατφόρμας gov.gr.
Υπεύθυνος παρακολούθησης: Υπάλληλος στον οποίο
ανατίθεται η παρακολούθηση της υλοποίησης της
Πράξης και ο οποίος διενεργεί και τον διοικητικό
έλεγχο των αιτήσεων πληρωμής με την υποστήριξης
της Επιτροπής Επιτόπιας Επίσκεψης.
Φυσικό και Οικονομικό αντικείμενο: τα φυσικά και
οικονομικά χαρακτηριστικά (για τις κτηνοτροφικές
εκμεταλλεύσεις: μέγεθος, ποσότητα, είδος, υλικά, κ.λπ.
κατά περίπτωση/για το ζωικό κεφάλαιο: αριθμός και
είδος, ηλικία, κ.λπ.) που αναφέρονται στην απόφαση
ένταξης.
ΠΑΡΑΡΤΗΜΑ 3
Αρκτικόλεξα που χρησιμοποιούνται στην παρούσα
(Το παράρτημα αποτελεί αναπόσπαστο μέρος της ΥΑ
του Υ/Μ 5.2 του ΠΑΑ)
ΕΑΕ
Ενιαία Αίτηση Ενίσχυσης
ΕΓΤΑΑ
Ευρωπαϊκό Γεωργικό Ταμείο Αγροτικής Ανάπτυξης
ΕΛΓΑ
Οργανισμός Ελληνικών Γεωργικών
Ασφαλίσεων
ΕΥΔ ΣΣ ΚΑΠ
Ειδική Υπηρεσία Διαχείρισης ΣΣΚΑΠ
ΕΦΔ
Ενδιάμεσος Φορέας Διαχείρισης
ΚΔ
Κεντρική Υπηρεσία Διοίκηση, εννοείται η ΚΔ του ΕΛΓΑ
ΜΜΕ
Μικρομεσαία Επιχείρηση
ΟΠΣΑΑ
Ολοκληρωμένο Πληροφοριακό Σύστημα Αγροτικής Ανάπτυξης
ΠΑΑ
Πρόγραμμα Αγροτικής Ανάπτυξης
2014-2022
ΠΔΕ
Πρόγραμμα Δημοσίων Επενδύσεων
Υ/Κ
Υποκατάστημα, εννοείται το αρμόδιο
υ/κ του ΕΛΓΑ
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Φεβρουαρίου 2024
Ο Υπουργός
ΕΛΕΥΘΕΡΙΟΣ ΑΥΓΕΝΑΚΗΣ

[Source: 20240201187.pdf | Tokens: 76028]